3. การประกอบธุรกิจของแต่ละสายธุรกิจ

บริษัท สามารถเทลคอม จำกัด (มหาชน) แบ่งโครงสร้างธุรกิจออกเป็น 5 สาย ดังนี้

3.1 สายธุรกิจบริการเครือข่ายสื่อสาร (Network Services)

3.2 สายธุรกิจรับเหมาออกแบบติดตั้งระบบ (System Integration)

3.  สายธุรกิจนวัตกรรมและเทคโนโลยีประยุกต์ (Business Application Solutions &
    Services)

4.  สายธุรกิจบริการ Outsourcing Services

5.  สายธุรกิจ IP Business

สายธุรกิจบริการเครือข่ายสื่อสาร (Network Services)

ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT
ตลอดจนบริการเครือข่ายสื่อสารความเร็วสูงหลายสื่อแบบสายเช่าพิเศษ Lease line, DSL
(Digital Subscriber Line), Frame Relay, ATM
และบริการสื่อสารข้อมูลไร้สายตลอดจนการให้คำปรึกษาออกแบบระบบพัฒนาระบบเทคโนโลยีสารสนเทศและระบบสื่อสารติดตั้งบำรุงรักษาบริหารระบบดังกล่าวให้มีประสิทธิภาพสูงสุด
สามารถประสานงานติดต่อสื่อสารได้แบบหลายสื่อ และทั่วถึง ซึ่งบริษัทที่ให้บริการในสายธุรกิจนี้
ได้แก่

1.  บริษัท สามารถเทลคอม จำกัด (มหาชน)

บริษัท สามารถเทลคอม จำกัด (มหาชน)
เริ่มจากการเป็นบริษัทผู้ให้บริการระบบสื่อสารโทรคมนาคมเป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพโดยมีสถานี
แม่ข่าย (Hub Station) ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร และมีสถานี
บริการย่อยถึง 24 สถานีกระจายอยู่ในพื้นที่ทั่วประเทศ รวมถึงให้บริการอุปกรณ์เครือข่าย
สื่อสารและสารสนเทศ ร่วมกับพันธมิตรธุรกิจให้บริการกับหน่วยงานราชการ เอกชน และรัฐวิสาหกิจ
ในลักษณะให้เช่าใช้บริการ ตลอดจนบริการเทคโนโลยี Outsourcing และ Turn-Key Project

ก) ลักษณะผลิตภัณฑ์หรือบริการ

1.  บริการเช่าระบบสื่อสารผ่านดาวเทียมความเร็วสูง iPSTAR และ VSAT

  โดยสามารถจำแนกออกเป็นประเภทใหญ่ๆ ได้ 4 ประเภท

  1.1.1 บริการเอ็กซ์เพรสลิ้งค์ (Expresslink Service)
  สามารถแบ่งรูปของการให้บริการเป็น 2 รูปแบบ คือการสื่อสารแบบ SCPC (Single Channel
  Per Carrier) เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกัน โดยสมบูรณ์แบบทั้งอุปกรณ์และช่องสัญญาณ
  ดาวเทียมและสามารถใช้ได้ตลอด 24 ชั่วโมง
  การสื่อสารลักษณะนี้สามารถสื่อสารได้ทั้งข้อมูลภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมากการติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง
  (Point to Point) หรือสำนักงานใหญ่ไปที่สาขาหลายๆ แห่ง (Point to Multi-Point)
  ลูกค้าสามารถกำหนดความเร็วการรับส่งข้อมูลได้ตามความต้องการ

  1.1.2 บริการ VSAT เป็นการสื่อสารโดยใช้ช่องสัญญาณ C-Band
  โดยใช้เทคโนโลยีช่องสัญญาณดาวเทียมร่วมกัน VSAT (Very Small Aperture Terminal)
  ซึ่งเป็นการแลกเปลี่ยนข้อมูลจากสถานีแม่ของผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย (
  Remote Station ) หรือสาขาของผู้ใช้บริการ
  โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
  ซึ่งมีประสิทธิภาพในการจัดลำดับการรับ - ส่ง ข้อมูลของผู้ใช้บริการอย่างต่อเนื่อง

  1.1.3 บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงาน

  1.1.4 บริการ iPSTAR Enterprise Solution ร่วมกับ บมจ. ชินแซทเทลไลท์
  โดยเป็นการให้บริการสื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูลภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดยมีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+-------------+-------------+-----------+-------------+-------------+
| ลักษณะ       | Express     | Share Net | B           | iPSTAR      |
|             | Link – SCPC | –VSAT     | roadcasting |             |
+-------------+-------------+-----------+-------------+-------------+
| การสื่อสาร    | รับ-ส่ง       | รับ-ส่ง     | ทางเดียว     | รับ-ส่ง       |
+-------------+-------------+-----------+-------------+-------------+
| ร           | Fixed       | Shared    | Fixed /     | Fixed /     |
| ะบบช่องสัญญาณ |             |           | Shared      | Shared      |
+-------------+-------------+-----------+-------------+-------------+
| สิ่งที่สื่อสาร    | ข้อมูล/ ภาพ / | ข้อมูล      | ข้อมูล / เสียง | ข้อมูล (IP)   |
|             | เสียง        | (ส่วนมาก)  |             | ภาพ / เสียง  |
+-------------+-------------+-----------+-------------+-------------+
| กลุ่ม         | ส           | สถ        | สำนักข่าว /   | ทั่วไป/       |
| ลูกค้า/งานที่ใช้ | ถาบันการเงิน/ | าบันการเงิน | สถานีวิทยุ     | อินเทอร์เน็ต   |
|             |             |           |             |             |
|             | บ           |           |             |             |
|             | ริษัทขนาดใหญ่/ |           |             |             |
|             |             |           |             |             |
|             | หน          |           |             |             |
|             | ่วยงานราชการ |           |             |             |
+-------------+-------------+-----------+-------------+-------------+

2.  บริการเครือข่ายสื่อสารข้อมูลความเร็วสูงหลายสื่อ

  แบบสายเช่าพิเศษ (Lease Line), Frame Relay ATM
  และบริการสื่อสารข้อมูลไร้สายจากผู้ให้บริการเครือข่ายสื่อสารพื้นฐาน เช่น TOT, CAT, TRUE,
  UIH, ADC เป็นต้น โดยบริษัทเป็นตัวแทนขายให้กับลูกค้าองค์กร

1.3 ธุรกิจขายและให้บริการติดตั้งระบบไอทีและระบบสื่อสาร

  บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
  Storage Devices, PC และ Network Equipment, Router, VDO Conference,
  Satellite Equipment, Computer, ATM Switch Application Software และอื่น ๆ
  จากพันธมิตรทางธุรกิจ เช่น Sun Microsystems, Hewlett-Packard, Nortel, Cisco,
  Oracle เป็นต้น

  1.4 การบริการแบบครบวงจร (Total Solution)

  บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
  โดยมุ่งเน้นไปยังกลุ่มลูกค้าที่มีอัตราการเติบโตสูงการให้บริการแบบครบวงจรนี้เป็นการให้บริการกับลูกค้าในลักษณะทั้งระบบโดยเป็นการรวม
  การให้บริการของ 4 ลักษณะสำคัญเข้าด้วยกัน ได้แก่ ระบบงาน (Application Software)
  , ระบบสื่อสาร / โครงข่าย (network), อุปกรณ์/ส่วนต่อพ่วง (Hardware/Equipment) ,
  การบริการ (Installation/Service/Maintenance)

ข) ตลาดและภาวะการแข่งขัน

บริษัทดำเนินธุรกิจผู้ให้บริการเทคโนโลยีสารสนเทศและโทรคมนาคมภาคเอกชน
มีรายได้หลักจากที่ลูกค้าใช้บริการสื่อสารผ่านระบบเครือข่ายความเร็วสูงทั้งแบบมีสายและไร้สาย
ตามกำหนดระยะเวลาตามสัญญา

ในตลาดบริการภาคนี้จะมีการแข่งขันสูงมากขึ้นจากการเปิดเสรีและผ่อนคลายกฎระเบียบของคณะกรรมการโทรคมนาคมแห่งชาติ
(กทช.) ตลอดจนการคิดค้นเทคโนโลยีใหม่ เช่น Broadband, IPTV, VOIP, 3 G
ผลักดันให้เกิดผู้ประกอบการรายใหม่ และมีความแข่งขันด้านราคา
ทั้งสินค้าและบริการที่แข่งขันกันโดยตรง ตลอดจนสินค้าทดแทน
บริษัทจำเป็นต้องมีการประยุกต์เทคโนโลยีสารสนเทศ เข้ามาผนวกกับบริการโทรคมนาคม
เพื่อสร้างมูลค่าเพิ่มของการให้บริการและสร้างผลกำไรต่อหน่วยเพิ่มขึ้น
โดยเน้นธุรกิจเฉพาะกลุ่มแต่ละประเภท อุตสาหกรรมมากขึ้น ได้แก่ กลุ่มธุรกิจภาคเอกชน
สถาบันการเงิน การธนาคาร สถาบันการศึกษา การขนส่ง มีการปรับเปลี่ยนการตลาดของผลิตภัณฑ์
เช่น ธุรกิจดาวเทียม VSAT ได้มีการปรับเปลี่ยนไปสู่การใช้ดาวเทียม iPSTAR
เพื่อการสื่อสารข้อมูลมากขึ้น ส่วนความสามารถที่เหลืออยู่ก็นำมาประยุกต์ใช้ในธุรกิจสื่อโฆษณา
ประชาสัมพันธ์แบบวิทยุโทรทัศน์กระจายเสียงองค์กร

บริษัทมีกลยุทธ์หลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ
    ให้กับกลุ่มธุรกิจเพื่อบริการแก่ลูกค้าปลายทางเป็นแบบ B2B2C (Business to Business
    to Customer)

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ
    เกิดบริการใหม่ที่ช่วยให้ลูกค้าของบริษัท มีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ตลาดและภาวะการแข่งขันในปี 2550
งานโครงการภาครัฐเกิดการชะงักงันและชะลอตัวในการใช้จ่ายงบประมาณ
ส่งผลกระทบต่อรายได้จากงานโครงการโดยเฉพาะอย่างยิ่งงานด้านธุรกิจ Trading ของบริษัทฯ
แต่อย่างไรก็ตามงานด้านการให้บริการแบบต่อเนื่องซึ่งมีสัญญาครอบคลุมไม่ได้รับผลกระทบมากนัก
โครงการใหม่ในปี 2550 ที่บริษัทฯได้รับ มีหลายโครงการ อาทิเช่น
งานจัดซื้อจัดจ้างทำรถถ่ายทอดสัญญาณเคลื่อนที่ผ่านดาวเทียมให้กับมหาวิทยาลัยราชภัฏกำแพงเพชร
โครงการระบบงานส่งข้อมูลผ่านดาวเทียมแบบ SCPC ให้กับบริษัท ป.ต.ท. จำกัด (มหาชน)
โครงการระบบถ่ายทอดการเรียนการสอนผ่านดาวเทียมของมหาวิทยาลัยรามคำแหง
โครงการจัดซื้อจอ LCD/TV 46” สำหรับ 600 สาขาธนาคารออมสิน เป็นต้น

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท
โดยเป็นตัวแทนขายให้บริการเครือข่ายสื่อสารและพัฒนาสารสนเทศและข้อมูลธุรกิจ
เพื่อสร้างมูลค่าเพิ่มบนเครือข่ายสื่อสาร โดยจะเป็นการประสานงานกับพันธมิตรทางธุรกิจ
ทำให้การจัดหาผลิตภัณฑ์ทำได้โดยง่าย
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPSTAR

  ระบบสื่อสารแบบมีสาย - TOT, CAT, TRUE, TT&T, UIH, Violin

  ระบบสื่อสารแบบไร้สาย - AIS, DTAC, SYMSTREAM, MOTOROLA, HYT

  คอมพิวเตอร์และอุปกรณ์เครือข่าย - Sun, HP, ACER, CISCO, Nortel,3Com, Polycom

ซอฟต์แวร์ - Smart & Under, X possible

3.1.2 บริษัท สามารถบรอดแบนด์ เซอร์วิสเซส จำกัด

ดำเนินธุรกิจทางด้านการให้บริการสื่อสารผ่านระบบเครือข่ายอินเทอร์เน็ต
โดยได้รับใบอนุญาตการให้บริการอินเทอร์เน็ตประเภทที่ 1
จากคณะกรรมการกิจการโทรคมนาคมแห่งชาติ (กทช.)
และอยู่ระหว่างการขอใบอนุญาตประกอบกิจการโทรคมนาคมประเภทที่ 1
สำหรับบริการบัตรโทรศัพท์ทางไกลระหว่างประเทศผ่านระบบอินเทอร์เน็ต (VoIP) จาก กทช.
ซึ่งปัจจุบันอยู่ระหว่างการพิจารณารูปแบบการดำเนินธุรกิจและบริการที่เหมาะสมอยู่

3.1.3 บริษัท สามารถคอมมิวนิเคชั่นเซอร์วิส จำกัด

 ให้บริการด้านเครือข่ายและสื่อสารโทรคมนาคมและสารสนเทศซึ่งประกอบด้วยการจัดหา , การดำเนินการ, การบำรุงรักษารวมถึงการซ่อมอุปกรณ์สื่อสารโทรคมนาคม

ลักษณะผลิตภัณฑ์หรือบริการ

การประกอบธุรกิจ 4 ประเภทหลัก ดังนี้.-

1) ให้บริการติดตั้งและบำรุงรักษาระบบเครือข่ายสื่อสารโทรคมนาคม (Outsourcing Service)

บริษัทให้บริการหลักๆ ได้แก่ การสำรวจ (Survey), การติดตั้ง (Installation)
และการบำรุงรักษา (Maintenance) ระบบเครือข่ายสื่อสารผ่านดาวเทียม VSAT และ iPSTAR
ให้กับลูกค้าทั้งภาครัฐและเอกชน เช่น บริษัท ทีโอที จำกัด (มหาชน), กระทรวงศึกษาธิการ,
กระทรวงมหาดไทย, กลุ่มธนาคาร, กลุ่มประกันภัย, กลุ่ม Trading เป็นต้น
ทั้งนี้ยังรวมไปถึงการรับเหมาช่วงในการให้บริการแก่ลูกค้าที่ซื้ออุปกรณ์ที่เกี่ยวข้องกับระบบสื่อสารผ่านดาวเทียมจากบริษัทในเครือด้วย

  1.1 โครงการต่าง ๆ ที่สำคัญ

โครงการที่ 1 โครงการโทรศัพท์สาธารณะทางไกลชนบทผ่านดาวเทียม (VSAT) จำนวนทั้งสิ้น
2,161 สถานี ครอบคลุมกว่า 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890
เลขหมายทั่วประเทศ ให้กับ บริษัท ทีโอที จำกัด (มหาชน) อายุสัญญา 10 ปี
ซึ่งได้หมดอายุสัญญาเมื่อวันที่ 19 กันยายน 2549 ที่ผ่านมานี้แล้ว

โครงการที่ 2 โครงการอินเทอร์เน็ตโรงเรียนหรือ MOENet (iPSTAR) ของกระทรวงศึกษาธิการ
จำนวน 10,600
โรงเรียนทั่วประเทศตามสัญญาเพื่อใช้งานอินเทอร์เน็ตความเร็วสูงและโทรศัพท์ระบบ VoIP
อายุสัญญา 5 ปี

ในปี 2547 บริษัท และ บริษัท ทีโอที จำกัด (มหาชน)
ร่วมเป็นคู่ค้าในการนำบริการที่เป็นจุดเด่นของบริษัท ทีโอที จำกัด (มหาชน)
และศักยภาพความชำนาญด้านการตลาดและเทคโนโลยีของบริษัท
ประกอบกับบริษัทเองมีพันธมิตรธุรกิจที่ดีกับ บริษัท ชินแซทเทลไลท์ จำกัด (มหาชน)
ในการนำเทคโนโลยี iPSTAR เพื่อเสนอให้กับหน่วยงานราชการได้สำเร็จ กล่าวคือ โครงการ
อินเทอร์เน็ตโรงเรียนหรือ MOENet ให้กับกระทรวงศึกษาธิการ ซึ่งมีมูลค่าโครงการ 3,000
ล้านบาท ครอบคลุมโรงเรียนทั่วประเทศไทย โดยเริ่มทำการติดตั้งแล้วตั้งแต่ต้นปี 2548
และสามารถให้บริการได้ทั้งหมด10,600 โรงเรียนทั่วประเทศ ภายในเดือนกุมภาพันธ์ 2549

โครงการที่ 3 โครงการอินเทอร์เน็ตตำบล (iPSTAR) ของกรมการบริหารปกครองส่วนท้องถิ่น
จำนวนกว่า 333 แห่ง ทั่วประเทศ ให้กับบริษัท ทีโอที จำกัด (มหาชน) ในปี 2547 อายุสัญญา 3
ปี และต่อมาในปี 2549ได้มีการเซ็นสัญญาขยายการให้บริการภายใต้โครงการ “ไอซีที อปท.
เพื่อบริการประชาชน” จำนวนประมาณ 8,000 แห่งทั่วประเทศ เมื่อวันที่ 26 ตุลาคม 2549
เรียบร้อยแล้ว โดยอายุสัญญาแบบปีต่อปี ซึ่งจะสอดคล้องกับสัญญาหลักระหว่าง บริษัท ทีโอที จำกัด
(มหาชน) กับ กรมส่งเสริมการปกครองท้องถิ่นที่มีอายุสัญญา 5 ปี

โครงการ “ไอซีที อปท. เพื่อบริการประชาชน” เป็นโครงการที่ให้บริการด้านเครือข่ายสารสนเทศ
เพื่อเชื่อมโยงเครือข่ายสารสนเทศและการสื่อสารระหว่างองค์การปกครองส่วนท้องถิ่นทั่วประเทศ
โดยมีรูปแบบบริการดังนี้

1. ระบบอินเทอร์เน็ตความเร็วสูง (256/128Kbps)

2. การบริการระบบโทรศัพท์ เป็นการให้บริการโทรศัพท์ติดต่อกันภายในระบบเครือข่ายสารสนเทศ
ภายในท้องถิ่น และทางไกลในประเทศ ซึ่งมีทั้งแบบไม่เห็นภาพ และแบบเห็นภาพผ่านเครื่องโทรศัพท์
Video Phone

3. การประชุมทางไกล (Video Conference)
เป็นการรับส่งภาพวีดีโอพร้อมเสียงทางไกลไม่เกิน 100 แห่งพร้อมกัน และกระจายสัญญาณ Video
Broadcasting แบบทางเดียวองค์กรการปกครองส่วนท้องถิ่นอื่น ๆ นอกเหนือ 100 แห่งข้างต้น
สำหรับใช้งานในความรับผิดชอบของกรมส่งเสริมการปกครองท้องถิ่นและองค์กรปกครองส่วนท้องถิ่นที่อยู่ในเครือข่ายนี้

4. ระบบงานภายใน (Intranet) รวมถึงระบบเผยแพร่ข้อมูล (Web page)
ระบบจดหมายอิเล็คทรอนิก (e-Mail) และระบบจัดส่งและเก็บข้อมูล (FTP Server)
ขององค์กรปกครองส่วนท้องถิ่นเอง

ปัจจุบันโครงการดังกล่าวอยู่ระหว่างการดำเนินการสำรวจความต้องการและจัดเตรียมอุปกรณ์เพื่อติดตั้งให้บริการ
คาดว่าจะแล้วเสร็จภายในปี 2551

  1.2 ศูนย์บริการทั่วประเทศ (Teleport)

บริษัทมีศูนย์บริการทั่วประเทศ (Teleport) เพื่อความคล่องตัว
สะดวกและรวดเร็วในการให้บริการแก่ลูกค้า ปัจจุบันบริษัทได้ดำเนินการขยายศูนย์บริการเพิ่มเติมอีก
10 แห่งเรียบร้อยแล้วในไตรมาสที่3 ปี2549 ซึ่งทำให้บริษัทมีศูนย์บริการรวมทั้งสิ้นจำนวน 24 แห่ง
ประกอบด้วย

  ภาคกลาง กาญจนบุรี เพชรบุรี สระแก้ว

  ภาคเหนือ เชียงใหม่ นครสวรรค์ พิษณุโลก แม่ฮ่องสอน เชียงราย แพร่ ตาก

  ภาคตะวันออกเฉียงเหนือ นครราชสีมา อุบลราชธานี อุดรธานี ขอนแก่น เลย บุรีรัมย์ ชัยภูมิ
  ร้อยเอ็ด นครพนม

  ภาคตะวันออก ระยอง

  ภาคใต้ สงขลา สุราษฎร์ธานี ภูเก็ต นครศรีธรรมราช

ปัจจุบันการให้บริการแก่ลูกค้าทำได้รวดเร็วขึ้น และสามารถลดค่าใช้จ่ายในการบริการ
โดยเฉพาะวิกฤตราคาน้ำมันแพง ซึ่งส่งผลให้เกิดความพร้อมสำหรับโครงการอื่นๆ ที่จะเกิดขึ้นในปี
2550

นอกจากนั้น บริษัทฯ ยังสามารถรักษาระดับมาตรฐานการให้บริการได้ตามมาตรฐาน
ISO9001:2000 ที่ได้รับการต่ออายุ Certificate เมื่อปลายปี 2550 ที่ผ่านมา
ซึ่งส่งผลให้ระบบงานและความเชื่อมั่นของลูกค้าดีขึ้น ถือได้ว่าเป็นจุดแข็งในการแข่งขันใน ระยะยาว

2) ให้บริการจ้างเหมาติดตั้งระบบสื่อสารโทรคมนาคม (Turnkey Service)

บริษัทให้บริการหลักๆ ได้แก่ การให้คำปรึกษา (Consultant), การออกแบบ (Network
Design), และการติดตั้ง (Installation) ระบบสื่อสารโทรคมนาคม
ที่มีความเหมาะสมกับความต้องการในการใช้งานของลูกค้าและรองรับเทคโนโลยีในอนาคต เช่น
อุปกรณ์ชุมสาย (Soft Switch), อุปกรณ์ต่อเชื่อมเครื่องโทรศัพท์ IP เป็นต้น

  3) ให้บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิกส์ต่างๆ ที่เกี่ยวข้อง
  ภายใต้

  ชื่อ SAMART A+

บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคม กับ
หน่วยงานราชการรัฐวิสาหกิจและเอกชน
เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ

ทั้งนี้การขยายธุรกิจดังกล่าวเป็นไปอย่างต่อเนื่อง
โดยได้สำรวจสถานที่เพื่อจัดตั้งศูนย์ให้บริการซ่อมอุปกรณ์สื่อสารโทรคมนาคมในต่างประเทศอย่างประเทศเพื่อนบ้านคือ
กัมพูชา ซึ่งเป็นแหล่งกลุ่มลูกค้าเป้าหมายที่มีโอกาสทางธุรกิจค่อนข้างสูง และ
คาดว่าจะสามารถเปิดให้บริการได้ภายในไตรมาสแรกของปี 2551

  4) บริการอื่นๆ

1.  บริการสื่อสารข้อมูลความเร็วสูง (Samart DSL)

ในปี 2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทีโอที
จำกัด (มหาชน) จากบริษัท สามารถบรอดแบนด์ เซอร์วิสเซส จำกัด

2.  บริการ Outsourcing อื่นๆ

บริษัทได้รับ License ในการบริการติดตั้งและบำรุงรักษาอุปกรณ์ของบริษัท นอร์เทล และ บริษัท
ซิสโก้ ประเทศไทย ให้กับลูกค้าทั้งภาครัฐบาลและเอกชน

(2) การตลาดและภาวะการแข่งขัน

1) นโยบายและลักษณะการตลาดของผลิตภัณฑ์และบริการที่สำคัญ
กลยุทธ์การแข่งขัน

บริการส่วนใหญ่จะเป็นการให้บริการหลังการขาย เริ่มตั้งแต่การสำรวจ ติดตั้ง
ตลอดจนการบำรุงรักษาและดูแลระบบให้มีความเสถียรสูงสุด
ดังนั้นกลยุทธ์การแข่งขันที่บริษัทนำมาใช้จึงเป็นการกำหนดมาตรฐานบริการ (Service Level
Agreement – SLA) ที่เหมาะสมกับสภาพการใช้งานของลูกค้าและคุณสมบัติของเทคโนโลยี
เพื่อให้ลูกค้าสามารถใช้บริการได้สูงสุด กล่าวคือ การมีศูนย์บริการทั่วประเทศ การให้บริการแบบ
24 x 7 และการรับรอง Availability ของระบบที่ให้บริการ เป็นต้น

สำหรับการให้บริการจ้างเหมาติดตั้งระบบสื่อสารโทรคมนาคม
เป็นการสร้างความต้องการและการจัดสรรผลิตภัณฑ์หรือบริการตามความต้องการของลูกค้ารายใดรายหนึ่งโดยเฉพาะ
ดังนั้นการสร้างความสัมพันธ์ที่ดีกับลูกค้า และการคัดเลือกพันธมิตรธุรกิจที่มีความพร้อม
จึงเป็นสิ่งจำเป็นในการแข่งขันกับคู่แข่งรายอื่น ๆ
ทั้งนี้บริษัทต้องให้รับการสนับสนุนที่ดีจากลูกค้าและพันธมิตร
เพื่อบริษัทสามารถตอบสนองความต้องการของลูกค้า และนำเสนอในราคาที่แข่งขันได้
กล่าวคือต้องอยู่ในงบประมาณที่ลูกค้ากำหนดไว้

กลุ่มลูกค้าป้าหมาย

ลูกค้าแบ่งเป็น 2 กลุ่มใหญ่ คือ ภาคเอกชน และภาครัฐ (หน่วยงานราชการและรัฐวิสาหกิจ)
รวมถึงการ รับบริการให้กับบริษัทในเครือ

2) ภาวะการแข่งขัน

สภาพการแข่งขันของการประมูลโครงการ
โดยเฉพาะผลิตภัณฑ์หรือบริการระบบเทคโนโลยีที่ทันสมัยนั้น เป็นการแข่งขันที่สูงมาก
โดยเฉพาะการแข่งขันด้านราคา เนื่องจากมีผู้ให้บริการรายใหม่ ๆ เข้ามาแข่งขันมากขึ้น
ประกอบกับผู้ผลิตผลิตภัณฑ์บางรายได้หันมาเป็นผู้ให้บริการเอง
ซึ่งมีผลให้การแข่งขันด้านราคาสูงขึ้นไปอีก เนื่องจากผู้ผลิตรายนั้น ๆ สามารถความคุมต้นทุนได้ดีกว่า
อย่างไรก็ตาม บริษัทยังมีความได้เปรียบในการแข่งขันคือ
บริษัทมีผลงานที่ดีกับหน่วยงานราชการทั้งในอดีตและปัจจุบัน
อีกทั้งยังเป็นผู้ชำนาญการในการบริการแบบครบวงจร ตั้งแต่การสำรวจ ติดตั้ง
และการบำรุงรักษาและดูแลระบบหรือบริการ
โดยเฉพาะอย่างยิ่งระบบเทคโนโลยีการสื่อสารผ่านดาวเทียม

ค) การจัดหาผลิตภัณฑ์หรือบริการ

การจัดหาเทคโนโลยีและอุปกรณ์ของระบบต่าง ๆ นั้น
ส่วนใหญ่บริษัทจะมีพันธมิตรธุรกิจที่มีความพร้อมในการผลิตและนำเข้าอุปกรณ์ต่างๆ
โดยพันธมิตรดังกล่าวจะเป็นผู้ผลิตในต่างประเทศ และบริษัทตัวแทนจำหน่ายที่อยู่ในประเทศไทย
ส่วนงานด้านบริการมีทีมบุคลากรที่มีความเชี่ยวชาญในระบบสื่อสารโทรคมนาคมและเทคโนโลยีสารสนเทศเป็นของตนเองอยู่แล้ว

3.2 สายธุรกิจรับเหมาออกแบบติดตั้งระบบ (System Integration)

ธุรกิจการให้บริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมครบวงจร
หรือ SI (System Integrator)
รวมไปถึงการให้บริการหลังการขายและการบริการซ่อมบำรุงรักษา (Maintenance Agreement
Service) โดยมีลูกค้าหลักๆ คือ องค์กรภาครัฐและรัฐวิสาหกิจขนาดใหญ่ โดย บริษัท
สามารถคอมเทค จำกัด ซึ่งมีทุนจดทะเบียน 200 ล้านบาท

3.2.1 บริษัท สามารถคอมเทค จำกัด

1)  ลักษณะผลิตภัณฑ์หรือบริการ

ให้บริการแบบครบวงจร (Turn key Project) ได้แก่ การเป็นที่ปรึกษาพัฒนาระบบงานโครงการ
การออกแบบระบบและการรวมระบบงานบริหารโครงการและงานด้านการติดตั้งโครงการ
รวมถึงการจัดซื้อและจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน
การติดตั้งระบบ
การทดสอบระบบตลอดจนถึงการให้บริการหลังการขายและการบริการซ่อมบำรุงรักษา
โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
และเทคโนโลยีสารสนเทศเป็นหลัก

นอกจากนี้ ในปี 2549 บริษัท สามารถคอมเทค จำกัด ได้เป็นตัวแทนจำหน่ายหลัก (Strategic
Reseller) ของบริษัทซิต้า (SITA) ในการขายและให้บริการเทคโนโลยีสารสนเทศโซลูชั่น
เพื่อใช้ในด้านระบบการจัดการสำหรับสายการบินและสนามบินทั้งในประเทศไทยและในภูมิภาคอินโดจีน

(ข) การตลาดและภาวะการแข่งขัน

  1. กลยุทธ์การแข่งขัน

สินค้าส่วนใหญ่เป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของลูกค้าและมีเทคโนโลยีที่ทันสมัย
ดังนั้นการจัดจำหน่ายจึงเป็นการขายตรงให้กับกลุ่มลูกค้าเป้าหมาย
โดยทำการเข้าประมูลแข่งกับคู่แข่งรายอื่นๆ ทั้งนี้บริษัทจะเน้นการสร้างความสัมพันธ์ที่ดีกับลูกค้า
ซึ่งส่วนใหญ่จะเป็นหน่วยงานราชการและรัฐวิสาหกิจ
งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุดและเสนอราคาที่ต่ำที่สุดบริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุนเพื่อตอบสนองให้ตรงกับความต้องการของลูกค้า

2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ
  รวมทั้งให้บริการเป็นที่ปรึกษาให้กับบริษัทในเครือ

  3. สภาพการแข่งขันภายในอุตสาหกรรม

ตลาดงานรับเหมาโครงการระบบเทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูง
โดยเฉพาะอย่างยิ่งโครงการในภาครัฐ
เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับ โครงการของภาคเอกชน
ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีด้วย
ส่งผลให้มีการแข่งขันทางด้านราคามากยิ่งขึ้นและทำให้กำไรเบื้องต้นในแต่ละโครงการลดลง
อย่างไรก็ตามหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
ซึ่งบริษัทจะมีความได้เปรียบ
เนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงานและ
คุณภาพของผลงานเป็นที่ยอมรับอย่างกว้างขวาง
ทำให้บริษัทสามารถแข่งขันโดยจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศและการสื่อสาร

ในปี 2550
บริษัทรักษาระดับมาตรฐานของระบบการทำงานภายในองค์กรต่อเนื่องได้อย่างมีประสิทธิภาพและประสิทธิผล
โดยเน้นการพัฒนาองค์ความรู้ของบุคลากร ที่เรียกว่า “Target Knowledge Certification”
ทำให้ทีมงานขาย วิศวกรออกแบบและติดตั้ง
มีคุณภาพในการทำงานได้ให้ทันต่อการเปลี่ยนแปลงของธุรกิจในปัจจุบันและในอนาคต
นอกเหนือจากนั้นบริษัทยังคงรักษามาตรฐานการให้บริการที่สอดคล้องกับมาตรฐาน ISO 9001:2000
ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการ แข่งขันในระยะยาว
และทำให้บริษัทประสบความสำเร็จในการชนะการประมูลโครงการต่าง ๆ ในปี 2550 นี้ ได้แก่
โครงการประมูลซื้อด้วยวิธีการทางอิเล็กทรอนิกส์ ระบบเครือข่ายสื่อสารข้อมูลความเร็วสูง
ของกระทรวงยุติธรรม โครงการเหล่านี้จะสร้างรายได้ให้แก่บริษัทในปี พ.ศ. 2551
และจะเป็นฐานรายได้จากการบำรุงรักษาระบบต่อไปในอนาคต

ค) การจัดหาผลิตภัณฑ์หรือบริการ

บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
และตัวแทนจำหน่ายจากทั้งภายในและภายนอกประเทศ
เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
ซึ่งแต่ละโครงการจะมีข้อกำหนดเฉพาะไว้ก่อน ดังนั้นก่อนที่จะทำการเข้าประมูล
หรือทำสัญญากับลูกค้าบริษัทจะทำการจัดหา และทำข้อตกลงกับ Supplier หรือ Partner
ที่เหมาะสมและสอดคล้องกับความต้องการของลูกค้า
ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
เนื่องจากสามารถจัดซื้อจากผู้ผลิตอุปกรณ์หลายรายทั้งในแถบยุโรปและอเมริกาโดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า
เนื่องจากโครงการต่างๆ
ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่างกันไป
ดังนั้นบริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

ในส่วนของการให้บริการติดตั้งและให้บริการหลังการขายส่วนใหญ่บริษัทจะเป็นผู้ดำเนินการติดตั้งเองโดยใช้ทีมงานภายในของบริษัทซึ่งผ่านการฝึกอบรมและมีประสบการณ์ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดีโดยมีมาตรฐานการในการให้บริการลูกค้าสอดคล้องกับระบบคุณภาพตามมาตรฐาน
ISO 9001:2000

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

โดยปกติก่อนดำเนินโครงการบริษัทต้องประมาณการต้นทุนโครงการล่วงหน้า เป็นระยะเวลาประมาณ
1-2 เดือน ในกรณีที่ต้องนำเข้าอุปกรณ์บางส่วนจากต่างประเทศ
ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการแลกเปลี่ยนเงินตราต่างประเทศแบบลอยตัว
จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2.
  มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวนตามจังหวะเวลาและต้นทุนที่เหมาะสม

ง) โครงการที่ยังไม่ได้ส่งมอบ

ณ วันที่ 28 ธันวาคม 2550 บริษัทมีโครงการที่ยังไม่ได้ส่งมอบ ดังนี้

+----+---------------+--------------------+-------+-----+------+-----+
| ล  | รายชื่อลูกค้า     | ชื่อโครงการ          | สัญญา  |     | มูลค่า | ค   |
| ำด |               |                    |       |     |      | วาม |
| ับที่ |               |                    |       |     | โคร  |     |
|    |               |                    |       |     | งการ | คืบ  |
|    |               |                    |       |     |      | หน้า |
|    |               |                    |       |     | (ล้าน |     |
|    |               |                    |       |     | บาท) | (%) |
+----+---------------+--------------------+-------+-----+------+-----+
|    |               |                    | วันที่   | วันที่ |      |     |
|    |               |                    |       |     |      |     |
|    |               |                    | เริ่ม   | ส   |      |     |
|    |               |                    |       | ิ้นสุด |      |     |
+----+---------------+--------------------+-------+-----+------+-----+
| 1  | บริษัท          | โคร                | 6/    | 20  | 1,69 | 100 |
|    | ท่าอากาศยานสาก | งการระบบสารสนเทศสำ | 11/46 | /09 | 9.83 |     |
|    | ลกรุงเทพแห่งใหม่ | หรับการบริหารและระบบ |       | /51 |      |     |
|    | จำกัด          | Common User        |       |     |      |     |
|    |               | Terminal Equipment |       |     |      |     |
|    |               | (CUTE)             |       |     |      |     |
|    |               | สำหรับสนามบินสุวรรณภูมิ |       |     |      |     |
|    |               | รวมทั้งงานด้าน        |       |     |      |     |
|    |               | Operation          |       |     |      |     |
|    |               | &Maintenance       |       |     |      |     |
|    |               |                    |       |     |      |     |
|    |               | (                  |       |     |      |     |
|    |               | อยู่ในช่วงการรับประกัน) |       |     |      |     |
+----+---------------+--------------------+-------+-----+------+-----+
| 2  | กระทรวงยุติธรรม | ติดตั้งระบบเค         | 12/   | 8   | 14   | 10  |
|    |               | รือข่ายสื่อสารข้อมูลความ | 11/50 | /07 | 8.55 |     |
|    |               | เร็วสูงกระทรวงยุติธรรม |       | /51 |      |     |
+----+---------------+--------------------+-------+-----+------+-----+
| 3  | ก             | จ้างทำระ            | 1/    | 26  | 1    | 95  |
|    | ารนิคมอุตสาหกรร | บบภูมิสารสนเทศและการ | 06/50 | /01 | 0.42 |     |
|    | มแห่งประเทศไทย | สืบค้นข้อมูลภูมิสารสนเทศ |       | /51 |      |     |
+----+---------------+--------------------+-------+-----+------+-----+
| 4  | กรมการปกครอง  | จ้างวางระบบ         | 28/   | 27  | 6    | 10  |
|    |               | e-service          | 09/50 | /12 | 3.36 |     |
|    | ก             | ศูนย์บริการประชาชน    |       | /52 |      |     |
|    | ระทรวงมหาดไทย | วังไชยา             |       |     |      |     |
|    |               | กรมการปกครอง       |       |     |      |     |
+----+---------------+--------------------+-------+-----+------+-----+
| 5  | กระทรวงกลาโหม | ปร                 | 2     | 27  | 2    | 60  |
|    |               | ับปรุงประสิทธิภาพเครือข | 9/06/ | /06 | 9.60 |     |
|    |               | ่ายเทคโนโลยีสารสนเทศ | 50    | /51 |      |     |
|    |               | สป.กระทรวงกลาโหม   |       |     |      |     |
+----+---------------+--------------------+-------+-----+------+-----+

  มูลค่างานโครงการเป็นตัวเลขที่ยังไม่รวม VAT

  หมายเหตุ :

1)  การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
    %)

นโยบายการวางเงินประกันโครงการ การจัดสรรงบประมาณสำหรับการประมูล
และการหาแหล่งเงินทุน

การวางเงินประกันโครงการ

การวางเงินประกันโครงการจะเป็นไปตามข้อกำหนดของลูกค้าโดยส่วนใหญ่จะวางเงินประกันโครงการประมาณร้อยละ
5 ของมูลค่าโครงการทั้งหมด

การจัดสรรงบประมาณสำหรับการประมูล

การจัดสรรงบประมาณสำหรับการประมูล จะประมาณการโดยอิงกับงบประมาณของลูกค้าในโครงการ
โดยจะประมาณการต้นทุนของโครงการนั้นๆ ซึ่งประกอบด้วยต้นทุนต่าง ๆ ดังนี้คือ
ต้นทุนของตัวผลิตภัณฑ์ ทั้งตัวอุปกรณ์และซอฟต์แวร์ ค่าดำเนินการการติดตั้ง
ค่าดำเนินการการรับประกันหลังการขาย และรวมถึงค่าดำเนินการทางการตลาดและการขายต่างๆ
ในโครงการนั้นๆ

การหาแหล่งเงินทุน

ในปัจจุบันบริษัทมีวงเงินสินเชื่อประเภทต่าง ๆ กับธนาคารอยู่แล้ว
ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
เช่น ไม่เกิน 50.0 ล้านบาท ในกรณีที่เป็นโครงการขนาดใหญ่
บริษัทจะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
โดยมีเงื่อนไขการชำระคืนเงินกู้ ต่อเมื่อบริษัทได้รับเงินจากโครงการ นั้นๆ แล้ว

3.3 สายธุรกิจนวัตกรรมและเทคโนโลยีประยุกต์ (Business Application Solutions &
Services)

ให้บริการซอฟต์แวร์ประยุกต์ พาณิชย์อิเล็กทรอนิกส์
รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น

Electronic Data Interchange (EDI) Gateway, NET EDI, WEB Hosting
Services, ระบบ Software Electronic Workflow, Supply Chain Management
(SCM) โดยกลุ่มลูกค้าส่วนใหญ่จะเป็นลักษณะ Business to Business และ Business to
Government ซึ่งได้แก่ องค์กรรัฐบาล กลุ่มธุรกิจธนาคาร โรงงานอุตสาหกรรม กลุ่มผู้ค้าปลีก
เป็นต้น รวมถึงให้บริการเสริมต่างๆ ในการทำธุรกิจ อาทิเช่น
การแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า (Electronic Data Interchange
หรือ EDI)ดำเนินการโดยบริษัท ไทยเทรดเน็ท จำกัด

ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
(Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
จุดที่ทำการซื้อขายเชื่อมโยงไปยังระบบฝากเงินของธนาคาร
ทำให้ร้านค้าที่มีอุปกรณ์ปลายทางติดตั้งอยู่
สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
Card หรือ Smart Card ได้ นอกจากนี้ยังเป็น Solutions Provider ในด้านของ Smart
Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
แอดวานซ์ อินโฟเซอร์วิส จำกัด (มหาชน) ดำเนินการโดยบริษัท พอสเน็ท จำกัด

บริการ E-learning แบบครบวงจร หรือ Cyber University ให้กับมหาวิทยาลัย
เพื่อให้เกิดการขยายบริการการศึกษาออกไปอย่างกว้างขวางมากขึ้น
โดยสามารถเรียนผ่านเครือข่ายอินเทอร์เน็ต ไม่มีจำกัดด้านสถานที่และกำหนดเวลาเรียน
ซึ่งได้เปิดให้บริการ AUplus Cyber University ร่วมกับมหาวิทยาลัยอัสสัมชัญ
โครงการปริญญาโท MSC Management และ RSUplus Cyber University
ร่วมกับมหาวิทยาลัยรังสิต โครงการปริญญาตรีนิติศาสตร์ และระดับปริญญาโทอีกสามหลักสูตรเช่น
หลักสูตรศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง
และหลักสูตรศิลปศาสตรมหาบัณฑิต สาขาวิชาบริหารจัดการเทคโนโลยีสารสนเทศ
โดยทั้งหลักสูตรสามารถเรียน ผ่านบทเรียน E-learning ตลอดจนประยุกต์บริการ E-learning
ให้บริการกับหน่วยงานลูกค้า ใช้กับงานพัฒนาทรัพยากรบุคคลแบบออนไลน์
ซึ่งบริษัทที่ให้บริการในสายธุรกิจนี้ได้แก่

3.3.1 บริษัท สามารถเทลคอม จำกัด (มหาชน)

บริษัท ให้บริการ E-learning ครบวงจร เปิดบริการระบบการเรียนการสอนอิเลคทรอนิกส์
ระยะไกล ผ่านระบบ อินเทอร์เน็ต กับสถาบันการศึกษาที่ต้องการขยายเครือข่ายบริการการศึกษา
เพื่อช่วยพัฒนาสร้างระบบการศึกษารูปแบบใหม่ที่สามารถเรียนได้โดยไม่จำกัดเวลาและสถานที่
สามารถเรียนได้เสมือนอยู่ในห้องเรียน (Virtual Classroom)
มีรูปแบบการบริหารจัดการการศึกษาที่ได้ตรงตามมาตรฐานการศึกษา

ก) ลักษณะผลิตภัณฑ์หรือบริการ

บริการระบบ “U Plus” ระบบเทคโนโลยีสารสนเทศแบบครบวงจร (Total Solution)
สำหรับการบริหารจัดการกิจกรรมเพื่อการศึกษาและงานบริการสำหรับมหาวิทยาลัยและสถาบันระดับอุดมศึกษา
อาทิ ระบบบริหารจัดการเรียนการสอนแบบอิเลคทรอนิกส์ กิจกรรมการศึกษาต่างๆ
การสืบค้นเนื้อหาข้อมูล
การติดต่อสื่อสารแลกเปลี่ยนข้อมูลและทำกิจกรรมสำหรับนักศึกษาผ่านระบบเครือข่ายและอุปกรณ์อิเล็คทรอนิกส์
โดยระบบจะประกอบด้วย 2 ส่วนหลัก คือ U Plus Solutions Educational Service
Provider เป็นระบบที่ติดตั้งไว้ที่ Data
Centerโดยทางสถาบันและนักศึกษาสามารถเข้าใช้โดยการเชื่อมต่อกับ Data Center และ U
Plus Solutions Infrastructure เป็นระบบและอุปกรณ์ที่ติดตั้งไว้ ณ สถาบันการศึกษา
สำหรับ U Plus Educational Service Provider ได้แก่ ระบบบริหารจัดการการเรียนรู้
(Learning Management System) อันประกอบไปด้วย
ระบบการเรียนการสอนและฝึกอบรมผ่านระบบคอมพิวเตอร์ (Computer Based Training),
ระบบการเรียนการสอนผ่านอินเทอร์เน็ตและเว็บไซต์ (Web-based Training),
ระบบการเรียนการสอนทางไกล (Distance Broadcast Training)
ระบบศูนย์ประสานงานกับสถาบันการศึกษา (U-Office) จะประกอบด้วยระบบทะเบียนนักศึกษา,
ระบบรายงานผลการศึกษา ระบบสืบค้น ข้อมูลประกอบการเรียนการสอน (Search Contents)
ระบบสร้างกลุ่มสังคม (My Community) ระบบศูนย์กลางการค้า (Market Place)
ระบบผสมผสานความร่วมมือ (Collaboration Tools) ระบบเข้าใช้บริการทั่วประเทศ
(Nationwide Access) และสามารถให้บริการด้านการศึกษาอย่างครบถ้วนด้วยการลงทุนที่ต่ำ
ในแง่ของนักเรียน นักศึกษา จะได้รับโอกาสและมีศักยภาพทางการศึกษาเพิ่มมากขึ้น
สามารถเข้ามาทำการเรียนการสอนและค้นคว้าข้อมูลได้ทุกที่ทุกเวลา
ซึ่งสามารถติดต่อสื่อสารเพื่อศึกษาและแลกเปลี่ยนข้อมูลกับอาจารย์ เพื่อนนักศึกษา
รวมถึงสถาบันการศึกษาได้สะดวกรวดเร็วมากยิ่งขึ้น
จากระบบดังกล่าวสามารถแยกบริการออกมาเป็นสายผลิตภัณฑ์ได้ดังนี้

U+ Cyber U ( Internet-Based Distance Learning)
การใช้เทคโนโลยีการศึกษาเพื่อให้บริการการศึกษาผ่านอินเทอร์เน็ตสำหรับกลุ่มลูกค้ามหาวิทยาลัย
การบริการ Cyber u ดังกล่าว มหาวิทยาลัยสามารถใช้สำหรับ สร้างหลักสูตรออนไลน์ (Cyber U
Full Program) หรือ นำไปผสมผสานการเรียนแบบ ในห้องเรียน (Cyber U Bended
e-Learning)

U+ Digital Courseware Development
การผลิตบทเรียนอิเล็กทรอนิกส์เพื่อใช้เป็นสื่อการเรียนการสอนแบบอิเล็กทรอนิกส์
(E-Courseware) ตามมาตรฐานการออกแบบบทเรียน
และมาตราฐานทางวิชาการในรูปแบบดิจิตอล มัลติมีเดีย

U+ Online Academic Management การให้คำปรึกษาและบริหารจัดการการเรียนการสอนแบบ
e-Learning และการศึกษาทางไกล (Distance Learning)
ซึ่งคลอบคลุมการออกแบบการเรียนการสอน กิจกรรม
การวัดผลประเมินผลเพื่อให้เกิดผลสัมฤทธิ์ทางการศึกษา

ข) ตลาดและภาวะการแข่งขัน

ธุรกิจผู้ให้บริการ E Learning แบบครบวงจร เป็นนวัตกรรมและเทคโนโลยีประยุกต์ ใหม่ บริษัท
สามารถเทลคอม จำกัด (มหาชน) เป็นผู้นำรายแรกที่ร่วมเปิด ให้บริการ E-learning ครบวงจร
ผ่านอินเทอร์เน็ต โดยเป็นแบบเต็มหลักสูตร รูปแบบ Cyber University
ที่มหาวิทยาลัยสามารถใช้บริการเพื่อเปิดหลักสูตรออนไลน์ อย่างเต็มรูปแบบ
และยังเกิดประโยชน์ต่อกลุ่มสถาบันการศึกษา
เป็นการประสานกันระหว่างการจัดการการศึกษาและการจัดการเทคโนโลยี
เพื่อส่งความรู้ไปยังผู้เรียนผ่านเครือข่ายอินเทอร์เน็ตความเร็วสูง เช่น ADSL
ที่สามารถให้บริการไม่จำกัดสถานที่และเวลา สามารถศึกษาได้ตลอด 24 ชั่วโมง
ทั้งนี้ในแง่ของสถาบันการศึกษา สามารถสร้างภาพลักษณ์สู่การเป็นมหาวิทยาลัยอิเลคทรอนิกส์
ลดปัญหาด้านการขาดแคลนบุคลากรและประหยัดงบประมาณสามารถบริหารจัดการและลดขั้นตอนในการให้บริการด้านต่างๆ
กับนักศึกษาสะดวกและรวดเร็วมากยิ่งขึ้น
อีกทั้งยังสามารถเพิ่มประสิทธิภาพในการกระจายข้อมูลข่าวสารของสถาบันการศึกษาได้รวดเร็วและทั่วถึงมากยิ่งขึ้น

สถาบันการศึกษา มหาวิทยาลัย ต่างๆมีแผนงานจัดทำ E Learning
แต่ประสบปัญหาการหาผู้ชำนาญความรู้และวิธีการจัดสร้างแบบครบวงจร
ตลอดจนการลงทุนมีความเสี่ยงในการผลิตรายวิชาที่ ใช้เวลา และต้องมีการร่วมมือเป็นอย่างดี
ตลาดมีความต้องการสูงแต่ยังขาดบุคคลกรที่มีความรู้และเข้าใจในขบวนการจัดการผลิตและเรียนแบบ
E-Learning การแข่งขันที่เกิดขึ้นเป็นการแข่งขันกับการที่ สถาบันการศึกษา มหาวิทยาลัย
จะดำเนินการเองโดยซื้อ ซอฟแวร์บริหารจัดการ องค์ความรู้ LMS-Learning Management
System เป็นเครื่องมือในการพัฒนา และ
คู่แข่งขันอีกกลุ่มมาจากผู้พัฒนาบทเรียนอิเล็กทรอนิกส์รายเล็ก ที่ให้บริการแบบรายวิชา
ตลาดอยู่ในช่วงเริ่มต้นที่จะเติบโตอีกมาก

บริษัทมีกลยุทธ์หลักที่จะ

-   ให้บริการแบบบูรณการครบวงจรตลอดห่วงโซ่ธุรกิจ ให้กับ กลุ่มสถาบันการศึกษาเอกชน
    เพื่อบริการแก่นักศึกษาปลายทางเป็นแบบ B2B2C (Business to Business to
    Customer) และนำ องค์ความรู้ที่ได้มาร่วมกับสถาบันการศึกษาให้บริการแก่
    องค์กรธุรกิจเพื่อใช้ในงานพัฒนาทรัพยากรบุคคลแบบออนไลน์

-   ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ เช่น Mobile Learning
    เพิ่มเติมการใช้งานให้สะดวกเพิ่มขึ้น
    เกิดบริการใหม่ที่ช่วยให้ลูกค้าของบริษัทมีโอกาสเพิ่มรายได้ ลดต้นทุน
    และสามารถใช้บริการคนเพิ่มประสิทธิภาพธุรกิจ

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท โดยจะเป็นการประสานงานกับสถาบันการศึกษา และ
พันธมิตรทางธุรกิจมาพัฒนาเป็นบริการร่วมกับสถาบันการศึกษาเป็นโครงการ
แต่ละโครงการทำให้การจัดหาผลิตภัณฑ์ทำได้โดยง่ายไม่จำเป็นต้องมีการลงทุนสูง
เพื่อรอการใช้บริการ และ
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Samart Telcom - iPSTAR

  ระบบสื่อสารแบบมีสาย - TOT, TRUE, TT&T, UIH, Violin, ADC

  ระบบสื่อสารแบบไร้สาย - CAT

  ระบบสื่อสารอินเทอร์เนต - Samart Infonet

  คอมพิวเตอร์และอุปกรณ์เครือข่าย - Sun, HP, IBM , Acer, CISCO

ซอฟต์แวร์ - Macromedia, LMS

  Multimedia Development Tool

  One to One Contact Center

ข้อมูลธุรกิจ - สถาบันการศึกษา เช่น มหาวิทยาลัยรังสิต

  มหาวิทยาลัยอัสสัมชัญ

  มหาวิทยาลัยหอการค้า

  3.3.2 บริษัท ไทยเทรดเน็ท จำกัด

เป็นธุรกิจให้บริการแลกเปลี่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
(Electronic Data Interchange) เพื่อช่วยเพิ่มความถูกต้องและ
รวดเร็วในการประมวลผลธุรกรรมต่างๆ ด้วยคอมพิวเตอร์ระหว่างองค์กรธุรกิจ
(Business-to-Business) หรือระหว่างองค์กรธุรกิจกับหน่วยงานของรัฐ
(Business-to-Government) เนื่องจากการใช้เอกสาร EDI ตามมาตรฐานสากล
(UN/EDIFACT)
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ก) ลักษณะผลิตภัณฑ์หรือบริการ

ลักษณะบริการหลักของบริษัท แบ่งได้เป็น 3 ประเภท ดังนี้

1. บริการ EDI/XML คือ บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
(Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน EDI
(EDI Translator)
ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
นอกจากนี้บริษัทฯ ได้ขยายขอบเขตบริการให้สามารถรองรับมาตรฐาน XML
ซึ่งเป็นมาตรฐานข้อมูลใหม่ที่ใช้กัน แพร่หลายในเครือข่ายอินเทอร์เน็ต และระบบซอฟต์แวร์สมัยใหม่
บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
และมีปริมาณธุรกรรมกับคู่ค้าจำนวนมาก

2. บริการ Web EDI เป็นบริการสำหรับองค์กรธุรกิจขนาดกลางและเล็ก (SME)
ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
ผู้ใช้บริการจะรับและส่งเอกสาร EDI ผ่านทางเว็บไซต์
โดยผู้ใช้บริการไม่จำเป็นต้องติดตั้งซอฟต์แวร์ EDI
เพียงแต่เข้ามาใช้บริการผ่านทางเว็บไซต์ก็สามารถติดต่อกับคู่ค้ารายใหญ่ที่ใช้ EDI ได้ทันที
โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

3. ธุรกิจ Software Solution บริษัท ได้เป็นตัวแทนจำหน่ายซอฟต์แวร์ระบบ E-Workflow
ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web Application
เพื่อปรับปรุงกระบวนการภายใน (Business Process) ให้สะดวก รวดเร็ว
และสามารถติดตามได้ทุกขั้นตอน นอกจากนี้ยังมีระบบสื่อสารภายใน องค์กร เช่น Web Mail, Web
board, Knowledgebase ฯลฯ ช่วยให้การประชาสัมพันธ์ภายใน และการจัดการความรู้ในองค์กร
ทำได้อย่างมีประสิทธิภาพ

ข) ตลาดและภาวะการแข่งขัน

กลุ่มลูกค้าเป้าหมาย

  ลักษณะตลาดบริการ EDI สามารถแบ่งได้เป็น 2 กลุ่ม คือ

1. B2G (Business-to-Government) ได้แก่
กลุ่มธุรกิจที่ต้องติดต่อ(ธุรกรรม)แลกเปลี่ยนเอกสารทางอิเล็กทรอนิกส์กับหน่วยงานราชการ หรือ
รัฐวิสาหกิจ เช่น กรมศุลกากร การท่าเรือแห่งประเทศไทย กรมการค้าต่างประเทศ เป็นต้น
ลูกค้าเป้าหมายในกลุ่มนี้ ได้แก่ กลุ่มตัวแทนออกของ (Customs Broker)
ผู้นำเข้า-ส่งออกรายใหญ่ บริษัทตัวแทนเรือ บริษัทเจ้าของเรือ ฯลฯ

2. B2B (Business-to-Business) ได้แก่
กลุ่มธุรกิจที่มีความต้องการธุรกรรมอิเล็กทรอนิกส์กับคู่ค้าที่เป็นองค์กรธุรกิจด้วยกัน เช่น
กลุ่มธุรกิจค้าปลีก ติดต่อกับ กลุ่มผู้ผลิต-จำหน่ายสินค้าอุปโภคบริโภค (Consumer Product)
กลุ่มธุรกิจประกอบรถยนต์ ติดต่อกับ ผู้ผลิตชิ้นส่วน เป็นต้น

การจัดจำหน่ายและช่องทางการจัดจำหน่าย

โดยทั่วไปเป็นลักษณะการขายตรงสู่ลูกค้าเป้าหมาย แต่ในตลาดกลุ่ม B2G บริษัท
มีการร่วมทำตลาดกับพันธมิตรที่เป็นบริษัทซอฟต์แวร์บางราย
เนื่องจากลูกค้าจะต้องเลือกใช้ทั้งซอฟต์แวร์ และผู้ให้บริการ EDI เมื่อเริ่มต้นธุรกรรม EDI
กับหน่วยงานรัฐ

สภาพการแข่งขันในอุตสาหกรรม

สภาพการแข่งขันในอุตสาหกรรม EDI อาจแบ่งได้ตามลักษณะตลาดเป้าหมาย คือ

1. ตลาด B2B โครงสร้างตลาดจะมีลักษณะเปิด คือ ผู้ใช้บริการ เลือกใช้บริการจากผู้ให้บริการ
EDI รายใดก็ได้ เนื่องจากทุกรายจะมีการเชื่อมต่อเข้าหากัน (Interconnection)
เพื่อให้คู่ค้าสามารถทำธุรกรรม EDI ผ่านข้ามเครือข่ายกันได้ผู้ให้บริการ EDI ในกลุ่มนี้
ประกอบด้วย

1. บริษัท ไทยเทรดเน็ท จำกัด

2. บริษัท เจเนอรัล อิเลกทรอนิค คอมเมอร์ซ เซอร์วิสเซส จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท แอดวานซ์ อินทิเกรชั่น จำกัด

  2. ตลาด B2G โครงสร้างตลาดจะประกอบด้วย

  1) หน่วยงานรัฐที่ให้บริการผ่าน EDI

  2) ผู้ให้บริการ EDI ภาครัฐ ( Gateway ) ประกอบด้วย 3 ราย คือ บริษัท เทรดสยาม
  จำกัด บริษัท กสท .

  โทรคมนาคม จำกัด (มหาชน) และ บริษัท เน็ตเบย์ จำกัด มีหน้าที่เชื่อมต่อกับหน่วยงานรัฐ (G)

  3) ผู้ให้บริการ EDI หรือ เรียกกันว่า VAN (Value Added Network)
  ทำหน้าที่เชื่อมต่อและให้บริการกับ

  ผู้ใช้บริการหรือผู้ประกอบการ(B)โดยจะต้องเชื่อมต่อผ่านผู้ให้บริการ Gateway
  รายใดรายหนึ่งและจ่ายค่าบริการ

  ตามปริมาณข้อมูลที่ส่งผ่าน

ผู้ให้บริการ EDI หรือ VAN รายหลักในประเทศ ประกอบด้วย

1. บริษัท ไทยเทรดเน็ท จำกัด

2. บริษัท เอ็กซิมเน็ท จำกัด

3. บริษัท ทิฟฟ่า อีดีไอ เซอร์วิสเซส จำกัด

4. บริษัท ซอฟต์แวร์ลิงค์ จำกัด

5. บริษัท โซลูชั่น คอร์ปอเรชั่น จำกัด

6. บริษัท เอ็น วาย เค ทรานสปอร์ต จำกัด

  สถานภาพและศักยภาพในการแข่งขัน

สถานภาพในการแข่งขันของบริษัทแบ่งตามตลาดทั้ง 2 กลุ่ม ได้ดังนี้

1. ตลาด B2B ภาวะตลาดโดยรวมในปี 2550 ค่อนข้างคงตัว
ไม่มีการเคลื่อนไหวหรือการเติบโตมากนัก
คาดว่าจะเริ่มมีการขยายตัวครั้งใหญ่ของตลาดนี้อีกครั้งในปี 2551
อันเนื่องมาจากกลุ่มบริษัทค้าปลีกรายใหญ่รายหนึ่งจะทำการปรับปรุงระบบซัพพลายเชนของหน่วยธุรกิจในเครือทั้งหมดให้เป็นระบบอิเล็กทรอนิกส์โดยใช้เทคโนโลยี
EDI และ Web EDI

2. ตลาด B2G ในปี 2550 กรมศุลกากรได้เริ่มใช้ระบบใหม่ที่เรียกว่า Paperless Customs
สำหรับพิธีการศุลกากรเพื่อการส่งออกหรือ e-Export และทยอยยกเลิกการใช้ระบบ EDI เดิม
การแข่งขันในกลุ่มผู้ให้บริการเริ่มมีสูงขึ้น เนื่องจากบริษัทผู้พัฒนาซอฟต์แวร์ใบขนสินค้า
ซึ่งเดิมเคยเป็นพันธมิตรกับผู้ให้บริการ VAN ได้เปลี่ยนมาทำธุรกิจให้บริการ VAN เช่นเดียวกัน
โดยมีต้นทุนที่ต่ำกว่าเพราะได้รับการสนับสนุนให้ใช้ระบบของผู้ให้บริการ Gateway
จึงเป็นคู่แข่งใหม่ที่คอยแย่งชิงส่วนแบ่งตลาดกันมากยิ่งขึ้น

ค) การจัดหาผลิตภัณฑ์หรือบริการ

บริษัทได้ลงทุนในระบบเพื่อให้บริการ โดยใช้ระบบซอฟต์แวร์หลักจาก 2 บริษัท คือ

1) Global Exchange Services Inc. ประเทศสหรัฐอเมริกา

2) Sterling Commerce Inc. ประเทศสหรัฐอเมริกา

ในการให้บริการ EDI กับลูกค้าแต่ละราย อาจจำเป็นต้องพัฒนาระบบเชื่อมต่อ
หรือโปรแกรมแปลงข้อมูลสำหรับลูกค้ารายนั้น
บริษัทจะใช้ทีมงานพัฒนาภายในทำหน้าที่พัฒนาในส่วนดังกล่าว

3.  บริษัท พอสเน็ท จำกัด

ดำเนินธุรกิจแบบครบวงจรในการให้บริการระบบการชำระเงินอิเล็กทรอนิกส์ ( Electronic
Fund Transfer at Point of Sales) รวมถึงการให้บริการให้คำปรึกษา และ
พัฒนาระบบอื่นๆที่จะมาเชื่อมต่อกับการชำระเงิน

ก) ลักษณะผลิตภัณฑ์หรือบริการ

การประกอบธุรกิจ สามารถแยกได้ตามลักษณะของผลิตภัณฑ์และการให้บริการได้เป็น 3 ประเภท
ดังนี้

1.  เครื่องอนุมัติวงเงินบัตรเครดิตอัตโนมัติ (EFTPOS : Electronic Fund Transfer at
    Point of Sales)

บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
และบริษัทเอกชนต่างๆ ที่มีความต้องการใช้เครื่อง EFTPOS
เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่น ๆ โดย เครื่อง
EFTPOS ที่ทางบริษัททำการจัดจำหน่ายเป็นของยี่ห้อ GEMALTO ประเทศฝรั่งเศส
ซึ่งมีให้เลือกใช้งานกันหลายรุ่น หลายรูปแบบ อาทิเช่น รุ่น Magic 5100
เป็นเครื่องแบบตั้งโต๊ะส่งผ่านข้อมูลผ่านสายโทรศัพท์ รุ่น Magic X1000
เป็นเครื่องแบบไร้สายสามารถส่งข้อมูลผ่าน GSM/GPRS และรุ่นใหม่ล่าสุดเริ่มจำหน่ายในปี 2549,
Magic Cube ทำงานแบบ Dual Processors 32 Bits สามารถเชื่อมต่อผ่านเครือข่าย
TCP/IP และรองรับอุปกรณ์ต่อพ่วงผ่าน USB port เป็นต้น นอกจากการให้บริการจัดจำหน่าย
เครื่อง EFTPOS
แล้วบริษัทยังเป็นผู้ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
ในการให้บริการหลังการขายบริษัทมีศูนย์ Call Center
สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ Call
Center
สามารถช่วยแก้ปัญหาเบื้องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
ศูนย์ Call Center ของบริษัทให้บริการตลอด 24 ชั่วโมง 7 วัน

2.  การให้บริการเช่าเครื่อง EFTPOS ระบบเครือข่าย EFTPOS

นอกจากการขายเครื่องให้กับลูกค้าในกลุ่มต่างๆโดยตรงบริษัทยังให้บริการเช่าเครื่อง EFTPOS
พร้อมกับให้บริการเครือข่ายในการเชื่อมโยงเข้ากับระบบของธนาคาร
ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารในประเทศ
ด้วยรูปแบบการให้บริการเครือข่ายของบริษัทที่มีความหลากหลาย อาทิเช่น
การให้บริการเหมาจ่ายรายเดือนไม่จำกัดจำนวนการทำรายการ ผ่านระบบไร้สาย GPRS และระบบ
Wire-line POSNET Link นอกจากนี้บริษัทยังสามารถให้บริการผ่าน Internet, ADSL,
leased line, GSM และ CDMA ทำให้ตอบสนองความต้องการของลูกค้าได้อย่างสูงสุด
ทั้งในด้านการประหยัดค่าใช้จ่ายค่าโทรศัพท์และการบริหารจัดการ
ในการให้บริการส่วนนี้บริษัทได้พัฒนาอุปกรณ์เครือข่าย Network Concentrator
เพื่อนำมาใช้ทดแทนการนำเข้าอุปกรณ์จากต่างประเทศเพื่อลดต้นทุนค่าใช้จ่ายและบางส่วนสามารถขายให้แก่ธนาคารทั้งในและต่างประเทศ

3.  Payment and Software Solutions

รูปแบบการให้บริการสุดท้ายเป็นการสร้างมูลค่าเพิ่มให้กับเครื่อง EFTPOS ของบริษัทด้วยการทำให้
EFTPOS
สามารถให้บริการมากกว่าการขออนุมัติวงเงินอัตโนมัติการให้บริการดังกล่าวทำให้เพิ่มโอกาสทางการตลาดของบริษัทและเพิ่มความคุ้มค่าของ
ผู้ลงทุนซื้อเครื่อง บริษัทมีประสบการณ์ในการพัฒนา Application บนเครื่อง EFTPOS หลากหลาย
อาทิเช่น การพัฒนาระบบการผ่อนชำระเงินรายงวด, ระบบขายบัตรเติมเงิน,
ระบบกระเป๋าเงินอิเล็กทรอนิกส์, ระบบบัตรของขวัญอิเล็กทรอนิกส์, ระบบ Loyalty, ระบบ
Dynamic Currency Conversion เป็นต้น
ด้วยทีมงานพัฒนาที่มีความเชี่ยวชาญของบริษัททำให้สามารถพัฒนา Application
เพื่อตอบสนองความต้องการของลูกค้าได้อย่างรวดเร็วและมีประสิทธิภาพ นอกจากการพัฒนา
Application บนเครื่อง EFTPOS แล้ว เพื่อให้บริการครบวงจร บริษัทฯยังให้บริการใน การทำ
Application บนบัตร Smart card ทั้งแบบ Contact และ Contact-less อีกด้วย

ข) ตลาดและภาวะการแข่งขัน

1.  การตลาดและช่องทางการจัดจำหน่าย

บริษัทดำเนินการจัดจำหน่ายเครื่อง EFTPOS โดยตรงแก่ลูกค้า
ซึ่งบริษัทจำเป็นจะต้องมีการนำเสนอและสาธิตการทำงานและการเชื่อมต่อเข้ากับระบบของลูกค้าที่มีการใช้งานอยู่เดิม

  2. กลุ่มลูกค้าเป้าหมาย

กลุ่มลูกค้าเป้าหมายหลักของบริษัทคือ
กลุ่มธนาคารพาณิชย์ผู้ให้บริการอนุมัติวงเงินบัตรเครดิตอัตโนมัติโดยลูกค้ากลุ่มนี้มีความต้องการแบ่งออกเป็น
2 ส่วนคือ

-   ความต้องการเครื่อง EFTPOS
    เพื่อใช้ในการขยายฐานร้านค้าของธนาคารในการรับบัตรเครดิต

-   ความต้องการเครื่อง EFTPOS
    เพื่อใช้ในการปรับเปลี่ยนเครื่องเก่าที่ไม่สามารถรองรับการทำรายการบัตรเครดิตที่เป็นแบบ
    EMV Chip card ได้

ในส่วนของกลุ่มเป้าหมายรองคือกลุ่มผู้ให้บริการด้านการเงินที่ไม่ใช่ธนาคาร
ซึ่งมีความต้องการเครื่อง EFTPOS
เพื่อใช้ในการอนุมัติวงเงินสินเชื่อส่วนบุคคลหรือเพื่อใช้ในการให้บริการผ่อนชำระค่าสินค้า

  3. กลยุทธ์การแข่งขัน

เนื่องจากปัจจุบันได้มีผู้ให้บริการจำหน่ายเครื่อง EFTPOS
เพิ่มขึ้นในตลาดหลายรายทำให้มีการแข่งขันสูงขึ้นอย่างมากเมื่อเทียบกับ 5 ปีที่ผ่านมา
บริษัทจึงได้ทำการวิเคราะห์และวิจัยด้านตลาดและผลิตภัณฑ์
เพื่อนำผลที่ได้มาใช้ทำให้เกิดความแตกต่างของสินค้าและบริการยังผลให้เพิ่มความได้เปรียบและเพิ่มศักยภาพในการแข่งขัน

กลยุทธ์ในการแข่งขันของบริษัทคือการคำนึงถึงปัจจัยต่างๆ ดังนี้

-   คุณภาพของสินค้าและบริการหลังการขาย

-   ความหลากหลายของผลิตภัณฑ์

-   การคำนึงถึงความพึงพอใจของลูกค้าเป็นที่ตั้ง

-   การสร้างมูลค่าเพิ่มของสินค้าและบริการ

4.  สภาวะการแข่งขันโดยรวมของธุรกิจ

สำหรับปี 2550
สภาวะเศรษฐกิจและการเมืองที่ไม่แน่นอนส่งผลกระทบต่อการตัดสินใจในการสั่งซื้อเครื่อง
EFTPOSของธนาคารและสถาบันการเงินต่างๆในการขยายการให้บริการเครื่องรับบัตรเครดิตแก่ร้านค้า
บริษัทฯคาดว่ายอดการสั่งซื้อของปี 2550 จะถูกเลื่อนออกไปรวมกับปี 2551 ทำให้ตลาดในปี 2551
จะมีความต้องการในการสั่งซื้อเครื่องสูงถึง 50,000 เครื่องสำหรับตลาด EFTPOS โดยรวม

ในปีที่ผ่านมาทางธนาคารเตรียมความพร้อมในเรื่องความปลอดภัยในการรับส่งข้อมูลการชำระเงินด้วยบัตรเครดิตผ่านเครือข่าย
โดยบริษัทฯได้พัฒนาโปรแกรมในการทำ Line encryption
พร้อมติดตั้งโปรแกรมดังกล่าวลงในเครื่องที่บริษัทฯให้บริการอยู่กว่า 25,000
เครื่องสร้างรายได้ให้กับบริษัทฯกว่า 20 ล้านบาท
และเพื่อลดความเสี่ยงในอนาคตในกรณีที่ขายเครื่องไม่ได้บริษัทฯ
ได้เริ่มดำเนินงานร่วมกับสถาบันการเงินพันธมิตรในการให้บริการเช่าเครื่องสำหรับร้านค้าทั่วไปซึ่งจะทำให้เกิดรายได้อย่างต่อเนื่อง

ในปี 2550 บริษัทได้เตรียมหา products ใหม่ๆ
เพื่อรองรับกับการใช้งานในรูปแบบที่หลากหลายมากขึ้น อาทิเช่น Outdoor Payment terminal
สำหรับใช้กับ self service gas station (partner กับบริษัท Gilbarco
ประเทศสหรัฐอเมริกา), Mobile POS PDA สำหรับ application
ที่ต้องการแสดงข้อมูลที่หน้าจอจำนวนมากเหมาะสำหรับบริการส่งของชำระเงินปลายทาง (partner
กับบริษัท H&T ประเทศเทศเกาหลีใต้), Contact-less payment reader
เพื่อรองรับบริการใหม่ของ VISA MASTER และ JCB (partner กับบริษัท Castle
ประเทศใต้หวัน)

ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับบริษัทฯ ได้แก่ บริษัทล็อกซ์บิท
บริษัทไฮเปอร์คอม (ประเทศไทย) บริษัทเนร่า (ประเทศไทย) บริษัทโคแวค บริษัทจีเฮชเอล
(ประเทศไทย) และ บริษัท เอฟบีที เป็นต้น

ประมาณการจำนวนเครื่อง EFTPOS ในประเทศไทย

[]

ค) การจัดหาผลิตภัณฑ์หรือบริการ

1. เครื่อง EFTPOS

บริษัททำการสั่งซื้อเครื่อง EFTPOS จากบริษัทจีโมลโต (GEMALTO)
ประเทศฝรั่งเศสและจากบริษัทเฮชแอนที (H&T)
ประเทศเกาหลีใต้เพื่อเข้ามาทำตลาดในประเทศไทย
บริษัทจะเป็นผู้เลือกผลิตภัณฑ์ที่เหมาะสมกับตลาดและตามความต้องการของลูกค้าในกลุ่มต่างๆ
โดยพิจารณาเลือกจากรูปลักษณ์และคุณลักษณะของผลิตภัณฑ์ ราคา และ
ศักยภาพในการแข่งขันกับผู้ให้บริการรายอื่นๆ และเพื่อรองรับบริการใหม่ contact-less
payment จาก VISA MASTER และ JCB บริษัทฯได้ติดต่อกับบริษัทคาสเซิล(Castle)
ประเทศใต้หวันเพื่อนำสินค้าดังกล่าวเข้ามาทำตลาดในประเทศไทย

+----------------------+------------------------+---------------------+
| บริษัทผู้ผลิต             | บริษัทผู้แทนจำหน่ายใน       | ยี่ห้อผลิตภัณฑ์           |
|                      |                        |                     |
|                      | ประเทศไทย              |                     |
+----------------------+------------------------+---------------------+
| บริษัท จีโมลโต          | บริษัท พอสเน็ท จำกัด       | จีโมลโต (GEMALTO)    |
| (GEMALTO)            |                        |                     |
+----------------------+------------------------+---------------------+
| บริษัท เฮชแอนที (H&T)   | บริษัท พอสเน็ท จำกัด       | เฮชแอนที (H&T)       |
+----------------------+------------------------+---------------------+
| บริษัท คาสเซิล(Castle)  | บริษัท พอสเน็ท จำกัด       | คาสเซิล(Castle)      |
+----------------------+------------------------+---------------------+

2. เครือข่าย และ อุปกรณ์ต่อพ่วง

บริษัทได้ร่วมมือกับผู้ให้บริการโทรศัพท์มือถือ AIS และ DTAC
ในการให้บริการอนุมัติวงเงินบัตรเครดิตผ่าน เครือข่าย ไร้สาย GPRS ในอัตราเหมาจ่ายรายเดือน
ผู้ให้บริการ Internet และ ผู้ให้บริการเครือข่ายเช่าในการเชื่อมต่อ EFTPOS
เข้ากับระบบของธนาคารผู้รับบัตรเครดิต
สำหรับอุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน
ในส่วนการให้บริการผ่านเครือข่าย CDMA ทางบริษัทได้ทำการทดสอบระบบกับ Hutch และ CAT
เป็นที่เรียบร้อยและจะจัดทำ Package เพื่อนำเสนอแก่ลูกค้าต่อไป

  3.4 สายธุรกิจบริการ Outsourcing Services

ให้บริการดำเนินการบริหารจัดการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กรในลักษณะการรับออกแบบ
ติดตั้ง ดำเนินการ ดูแลประสิทธิภาพการใช้งาน และบำรุงรักษา
ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
(System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่าง ๆ
ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
ดังนั้นกลุ่มธุรกิจทั้งภาครัฐและเอกชน
จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
ซึ่งกลุ่มบริษัทสามารถ ได้เล็งเห็นโอกาสนี้
จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่าง
ๆ สำหรับกลุ่มลูกค้าองค์กร ในรูปแบบ Business Process Outsourcing
เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
อาทิเช่น ธุรกิจด้านโทรคมนาคม การธนาคาร การขนส่ง

ในปี 2550 บริษัท สามารถเทลคอม จำกัด (มหาชน)
ได้มีการปรับโครงสร้างบริการในสายธุรกิจนี้เพื่อความชัดเจนและเป็นการเพิ่มประสิทธิภาพในการให้บริการโดยแบ่งการให้บริการออกเป็น
4 บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
(Machine-to-Machine – M2M), บริการจัดหาและวางระบบโปรแกรมสำเร็จรูปครบวงจร
(Application Package Service), บริการพัฒนาระบบโปรแกรมตามความต้องการของลูกค้า
(Application Development Service),
และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
Network Services)

บริษัทที่ให้บริการในสายธุรกิจนี้ ได้แก่

3.4.1 บริษัทสามารถเทลคอม จำกัด (มหาชน)

ก) ลักษณะผลิตภัณฑ์หรือบริการ

  1.1 บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
  (Machine-to-Machine – M2M)

เป็นการประยุกต์ใช้อุปกรณ์ อีเล็กทรอนิกส์เพื่อใช้ในการตรวจวัดการใช้งาน ประเมินผล
และแจ้งเตือนระวัง ในรูปแบบของระบบอ่านค่าอัตโนมัติ ผ่านระบบโครงข่ายการสื่อสารข้อมูล
โดยระบบจะทำการตรวจวัดค่าของสิ่งที่ต้องการวัด อาทิเช่นปริมาณการใช้ไฟฟ้า ปริมาณระดับน้ำ
หรือปริมาณระดับมลภาวะ ขึ้นอยู่กับเทคโนโลยีของอุปกรณ์ระบบอ่านค่าอัตโนมัตินั้น ๆ
และทำการสื่อสารข้อมูลกลับมายังศูนย์ประมวลผลกลางโดยอัตโนมัติ
เพื่อสามารถนำข้อมูลนั้นไปใช้เพื่อประโยชน์ต่าง ๆ ได้อย่างสะดวกและมีประสิทธิภาพ

  1.2 บริการจัดหาและวางระบบโปรแกรมสำเร็จรูปครบวงจร (Application Package
  Service)

เป็นบริการการให้คำปรึกษาและวางระบบโปรแกรมสำเร็จรูปในลักษณะต่าง ๆ
โดยเฉพาะด้านระบบการบริหารทรัพยากรองค์กรหรือ Enterprise Resource Planning
(ERP) ที่เหมาะสมกับลักษณะความต้องการขององค์กรลูกค้า
พร้อมด้วยบริการดูแลหลังการขายอย่างครบวงจร

1.3 บริการพัฒนาระบบโปรแกรมตามความต้องการของลูกค้า (Application Development
Service)
เป็นบริการให้คำปรึกษาในการวางระบบและพัฒนาซอฟต์แวร์ระบบงานแบบเบ็ดเสร็จตามความต้องการของลูกค้า
ด้วยกระบวนการด้านวิศวกรรมซอฟต์แวร์แบบครบวงจร
รวมถึงพัฒนาผลิตภัณฑ์ซอฟต์แวร์สำเร็จรูปเพื่อวางจำหน่ายสำหรับกลุ่มลูกค้าองค์กรทั่วไป

1.4 บริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
Network Services) เป็นบริการออกแบบ จัดหา และเช่าใช้ ศูนย์ข้อมูลและอุปกรณ์ด้าน ICT
หรือโครงข่ายสื่อสารแบบมีสายและไร้สาย (Wired Line and Wireless Network)
ไม่ว่าจะเป็นโครงข่ายเคเบิ้ลใยแก้วนำแสง (Optical Fiber Network)
หรือโครงข่ายสื่อสารไร้สายความเร็วสูง (Wireless Broadband Network)
พร้อมบริการบริหารจัดการโครงข่ายแบบครบวงจร
นอกจากนี้ยังมีบริการศูนย์คอมพิวเตอร์และการประมวล
ที่สามารถรองรับการเป็นศูนย์กลางการประมวลผลสารสนเทศสำหรับองค์กรธุรกิจต่าง ๆ
ได้อย่างมีประสิทธิภาพ ซึ่งมีระบบรักษาความปลอดภัยสอดคล้องตามมาตรฐานโลก

ข) ตลาดและภาวะการแข่งขัน

ธุรกิจ Outsourcing Services เป็นบริการรูปแบบที่ผนวกขีดความสามารถ
การให้บริการทางเทคโนโลยีสารสนเทศ ระบบโทรคมนาคม และความรู้ ความชำนาญ
ในการดำเนินธุรกิจ มาประกอบกันเพื่อให้บริการแก่องค์กรทั้งภาครัฐ และเอกชน
ที่ปรับเปลี่ยนรูปแบบการบริหารเพื่อเน้นการสร้างการบริการที่มีประสิทธิภาพ
เน้นที่องค์กรมีความชำนาญ
ส่วนในบริการที่ไม่อยู่ในธุรกิจหลักหรือที่ไม่มีความชำนาญก็ใช้บริการจากภายนอกมาช่วยเพื่อลดต้นทุนและเพิ่มประสิทธิภาพการให้บริการ
ซึ่งกลุ่มธุรกิจขนาดใหญ่ทั้งภาครัฐและเอกชนได้ให้ความสนใจที่จะใช้บริการนี้มากขึ้น

ปัจจุบันภาวะการแข่งขันบริการ Outsourcing
จะแข่งขั้นในกลุ่มของผู้ให้บริการเทคโนโลยีสารสนเทศขนาดใหญ่ที่เคยให้บริการกับกลุ่มลูกค้ามาก่อนและผู้ให้บริการจากต่างประเทศ
ซึ่งตามกระแสการเปิดเสรีตลาดบริการเทคโนโลยีสารสนเทศและโทรคมนาคม (FTA)
จะส่งผลให้เกิดการแข่งขันมากขึ้นระหว่างผู้ให้บริการ

  ค) การจัดหาผลิตภัณฑ์หรือบริการ

บริษัทจะเป็นแกนนำในการให้บริการและผนึกกับพันธมิตรทางเทคโนโลยีคอมพิวเตอร์ การสื่อสาร
บริษัทผู้ชำนาญการให้คำปรึกษาธุรกิจ
และกลุ่มธุรกิจอื่นในกลุ่มบริษัทสามารถเพื่อนำเสนอบริการกับกลุ่มธุรกิจเป้าหมาย
รวมถึงมีการพิจาณาในการเข้าซื้อกิจการของธุรกิจบางแห่งที่มีศักยภาพ ฐานลูกค้า
และเป็นผู้นำทางในการด้านเทคโนโลยีสารสนเทศและสื่อสารที่เกี่ยวข้องกับการให้บริการในสายธุรกิจนี้
เพื่อเป็นการขยายธุรกิจและเพิ่มศักยภาพในการให้บริการและการแข่งขันได้อย่างรวดเร็วให้กับสายธุรกิจบริการ
Outsourcing นี้

  3.4.2 บริษัท โอเอซิสคอนซัลติ้ง จำกัด

ดำเนินธุรกิจด้านการให้บริการที่ปรึกษาเพื่อนำระบบงานคอมพิวเตอร์ขึ้นใช้งาน (Implementor)
ให้กับลูกค้าทั้งที่เป็นบริษัทเอกชน รัฐวิสาหกิจ และองค์กรของรัฐ
โดยใช้ระบบงานคอมพิวเตอร์ที่ได้รับการยอมรับจากองค์กรชั้นนำทั่วโลก คือ ระบบงาน SAP
ซึ่งเป็นระบบงาน ที่มีจำนวนผู้ใช้งานด้านระบบงานเป็นอันดับหนึ่ง มีฟังก์ชั่นการทำงานที่ยืดหยุ่นสูง
สามารถรองรับได้ทุกประเภทธุรกิจ จึงต้องอาศัยความรู้
ความชำนาญและประสบการณ์ของที่ปรึกษาเพื่อให้การใช้งานระบบเกิดประโยชน์สูงสุดแก่ลูกค้า

ก) ลักษณะผลิตภัณฑ์หรือบริการ

  ลักษณะการให้บริการที่ปรึกษาของบริษัท ในปัจจุบัน แบ่งออกเป็น 3 ประเภท ดังนี้

1.  บริการที่ปรึกษาในการนำระบบขึ้นใช้งาน (Implementation Service)

เป็นการจัดทีมงานที่ปรึกษาสำหรับทุกระบบงานตามที่ตกลงไว้กับทางลูกค้า
โดยเริ่มจากการศึกษาและวิเคราะห์ ความต้องการใช้งาน (Requirements Analysis)
จัดเตรียมการออกแบบระบบ (Design Blueprints) ดำเนินการติดตั้งระบบและตั้งค่า
(Installation & Configuration) การให้การฝึกอบรม (Application Trainings)
การนำข้อมูลเข้าระบบ (Data Conversion)และการนำระบบงานขึ้นใช้งานจริง (System
Live) เป็นการให้บริการที่ปรึกษาแบบครบวงจร
โดยมีทีมงานที่ปรึกษาร่วมงานกับลูกค้าประจำในโครงการตลอดเวลา ตั้งแต่เริ่มต้น จนจบโครงการ

2.  บริการที่ปรึกษาเฉพาะด้าน (Consultancy Service)

เป็นการให้บริการที่ปรึกษาเฉพาะด้าน ไม่ว่าจะเป็นด้านระบบงาน (Application Consultancy
Service) ด้านเทคนิคระบบงาน (Technical Consultancy Service)
และด้านการเขียนโปรแกรมเพื่อออกรายงาน (Program Development Service)
ตามความต้องการของลูกค้า
โดยจะให้บริการที่ปรึกษาตามหมายกำหนดการและอัตราค่าใช้จ่ายตามที่ตกลงกัน (Time &
Materials Basis)

3.  บริการที่ปรึกษาดูแลสนับสนุนโครงการระยะยาว ( Outsourcing Service)

ในกรณีที่ลูกค้าต้องการที่ปรึกษาที่เชี่ยวชาญและเข้าใจระบบงาน SAP เป็นอย่างดี
เป็นผู้ดูแลสนับสนุนโครงการแทนการจ้างบุคลากรเอง
เป็นการช่วยแบ่งเบาภาระด้านบุคลากรที่ชาดแคลนอยู่ในปัจจุบันได้อย่างมีประสิทธิภาพและเป็นการลดค่าใช้จ่ายในระยะยาว

1)  ตลาดและภาวะการแข่งขัน

กลุ่มลูกค้าเป้าหมาย ได้แก่

1. กลุ่มลูกค้าบริษัทเอกชน ได้แก่บริษัทขนาดกลางไปจนถึงขนาดใหญ่
ทั้งที่เป็นบริษัทของคนไทยและที่เป็นสาขาของบริษัทต่างชาติต่าง ๆ
ที่ต้องการนำระบบงานคอมพิวเตอร์เข้ามาใช้งาน โดยมีวัตถุประสงค์เพื่อที่จะนำข้อมูลต่าง ๆ
มาใช้ให้เกิดประโยชน์สูงสุด
ในการตัดสินใจเพื่อการแข่งขันและการบริหารจัดการขบวนการทางธุรกิจ
โดยส่วนใหญ่จะเป็นกลุ่มธุรกิจอุตสาหกรรมประเภทต่าง ๆ เช่น กลุ่มอุตสาหกรรมชิ้นส่วนรถยนต์
ผู้ผลิต-จำหน่ายสินค้าอุปโภคบริโภค อุตสาหกรรมเคมีและปิโตรเคมี อุตสาหกรรมอาหาร เป็นต้น

2. กลุ่มลูกค้าหน่วยงานราชการและรัฐวิสาหกิจ
ที่มีเป้าหมายในการนำระบบงานคอมพิวเตอร์ที่สอดคล้องกับระบบงานที่ใช้อยู่ที่กรมบัญชีกลาง
ซึ่งได้แก่ระบบงาน SAP ทั้งนี้
ลักษณะการจัดซื้อจัดหาก็จะเป็นไปตามหลักเกณฑ์ที่แต่ละหน่วยงานกำหนดไว้ในการประมูลแต่ละครั้ง

สภาพการแข่งขันในอุตสาหกรรม

  สภาพการแข่งขันในอุตสาหกรรม การให้บริการที่ปรึกษา อาจแบ่งได้ตามลักษณะธุรกิจคือ

1. บริษัทที่ปรึษาที่เป็นสาขาต่างชาติ ในปัจจุบันมีจำนวน 9 บริษัท
ส่วนใหญ่จะรับเป็นที่ปรึกษาในโครงการ ระดับใหญ่ ที่มีการลงทุนเกินกว่า 100 ล้านบาทขึ้นไป
หรือในโครงการที่ต้องการความเชี่ยวชาญจากบุคลากรจากต่างประเทศ
ทำให้ค่าใช้จ่ายในการให้การปรึกษามีราคาสูง ลูกค้าเป้าหมายจึงมีจำนวนจำกัด

2. บริษัทคนไทย ในปัจจุบันมีจำนวน 6 บริษัท เป็นบริษัทระดับใหญ่ 1 บริษัท
บริษัทที่เหลืออยู่ในระดับใกล้เคียงกันในด้านจำนวนที่ปรึกษา และรายได้ โดยมีบริษัท
โอเอซิสคอนซัลติ้ง จำกัด เป็นบริษัทที่มีประสบการณ์ในการทำงานด้านที่ปรึกษาระบบงาน SAP
ยาวนานที่สุด และยังได้รับหนังสือรับรองคุณภาพการให้บริการจากลูกค้าเป็นการยืนยันอีกด้วย

  กลยุทธ์การแข่งขัน

เนื่องจากแต่ละโครงการที่ขึ้นระบบงาน SAP ต้องใช้เงินลงทุนค่อนข้างสูง
ลูกค้าต้องการความมั่นใจว่าโครงการจะประสบความสำเร็จอย่างแน่นอน ดังนั้น
ทีมงานที่ปรึกษาจึงเป็นปัจจัยสำคัญต่อโครงการ โดยดูจากความรู้ ความสามารถ
และประสบการณ์ของทีมงานที่ปรึกษาเป็นหลักประกอบกับความมั่นคงของบริษัทที่ปรึกษา
ก็มีส่วนสำคัญต่อการให้บริการดูแลสนับสนุนแก่ลูกค้าหลังขึ้นระบบ (Post Support Service)
ทำให้ได้รับความเชื่อถือจากลูกค้า ว่าจะสามารถให้คำแนะนำปรึกษาต่อไปได้ในอนาคต บริษัท
โอเอซิสคอนซัลติ้ง จำกัด และทีมงานที่ปรึกษาที่มีความรู้ ความเชี่ยวชาญ มีประสบการณ์สูง
สร้างความมั่นใจและ เป็นที่ไว้วางใจของลูกค้า
โดยดูได้จากการที่ทีมงานบริษัทได้รับหนังสือรับรองจากลูกค้าในคุณภาพผลงานเป็นหลักประกันได้เป็นอย่างดี

นอกจากนี้ บริษัทยังเป็นพันธมิตรกับบริษัทอื่น ๆ ได้แก่
กลุ่มบริษัทที่ขายเครื่องคอมพิวเตอร์และเครือข่าย (Hardware & Network Vendors)
และกลุ่มบริษัทจัดหาระบบสำหรับโครงการ (System Integrators)
เพื่อร่วมมือกันทำการตลาดและการเสนอขาย เป็นการสร้างโอกาสในการแข่งขันให้เพิ่มขึ้นอีกด้วย

ค) การจัดหาผลิตภัณฑ์หรือบริการ

ในธุรกิจการให้บริการที่ปรึกษา บุคลากรที่เป็นที่ปรึกษาเป็นหัวใจของการดำเนินงานทั้งหมด
การเตรียมความพร้อมด้านบุคลากร การบริหารจัดการ
ตลอดจนการดูแลรักษาทีมงานไว้กับบริษัทได้ยาวนานจึงเป็นภารกิจที่สำคัญสูงสุด
สำหรับแนวทางในการบริหารจัดการนั้น
จะมุ่งเน้นการสร้างทีมงานโดยการให้การฝึกอบรมที่มีรูปแบบกระชับ รวดเร็ว สามารถทำงานได้ทันที
โดยทีมงานที่ปรึกษาอาวุโสที่มีความรู้และประสบการณ์ในการทำงานเป็นเวลากว่า 10 ปี
เป็นผู้ถ่ายทอดองค์ความรู้ ทำให้การทำงานร่วมกันในโครงการเป็นไปอย่างราบรื่นและมีประสิทธิภาพ

3.4.3 บริษัท สมาร์ทเทอร์แวร์ จำกัด

เพื่อดำเนินธุรกิจด้านการผลิต การบริการ และเป็นที่ปรึกษา
ให้บริการรับจ้างพัฒนาซอฟต์แวร์ระบบงานแบบเบ็ดเสร็จ
ให้บริการเฉพาะทางในด้านวิศวกรรมซอฟต์แวร์แบบครบวงจร อาทิเช่น
การให้คำปรึกษาและออกแบบซอฟต์แวร์โซลูชั่น รวมทั้งกระบวนการด้าน Business Process
Re-Engineering ที่เกี่ยวข้อง การบริหารโครงการพัฒนาซอฟต์แวร์
การวิเคราะห์และออกแบบซอฟต์แวร์ระบบงาน การพัฒนาและติดตั้งซอฟต์แวร์ระบบงาน
การดูแลบำรุงรักษาซอฟต์แวร์ระบบงาน การแปลงข้อมูลและนำข้อมูลเข้าสู่ระบบงาน
การบริการด้านมาตรฐานซอฟต์แวร์ต่าง ๆ รวมทั้งการผลิตสินค้าสำเร็จรูปด้านซอฟต์แวร์ภายใต้ชื่อ
“สามารถ”

ก) ลักษณะผลิตภัณฑ์หรือบริการ

  1. บริการพัฒนาระบบงานซอฟต์แวร์แอพลิเคชั่นแบบเบ็ดเสร็จครบวงจร (Turn-Key Software
  Application System Development)

  ให้บริการพัฒนาระบบงานซอฟต์แวร์แอพลิเคชั่นทุกประเภทตามความต้องการของลูกค้า
  รวมทั้งการจัดหาส่วนประกอบอื่น ๆ
  ที่มีส่วนช่วยให้ระบบงานที่พัฒนาขึ้นสามารถทำงานได้ตามเป้าหมายที่วางไว้
  การให้บริการพัฒนาระบบงานซอฟต์แวร์แอพลิเคชั่นครอบคลุมส่วนงานต่าง ๆ ดังต่อไปนี้

-   การให้คำปรึกษาด้านกระบวนการทางธุรกิจ (Business Process Consultation)

-   การให้คำปรึกษาด้านเทคโนโลยีซอฟต์แวร์ (Software Technology Consultation)

-   การให้คำปรึกษาด้านมาตรฐานซอฟต์แวร์ (Software Standard Consultation)

-   การวางแผนงานและบริหารความเสี่ยงในการพัฒนาระบบงานซอฟต์แวร์แอพลิเคชั่น
    (Software Application System Development Planning and Risk
    Management)

-   การบริหารโครงการพัฒนาระบบงานซอฟต์แวร์แอพลิเคชั่น (Project Management for
    Software Application System Development)

-   การศึกษาความต้องการทางเทคนิค (Requirement Analysis)

-   การออกแบบระบบงานซอฟต์แวร์แอพลิเคชั่น (Software Application System Design)

-   การพัฒนารูปแบบและต้นแบบซอฟต์แวร์แอพลิเคชั่น (Software Application Modeling
    and Prototyping)

-   การพัฒนาซอฟต์แวร์แอพลิเคชั่น (Software Application Development and
    Implementation)

-   การสร้างสรรค์และพัฒนาเนื้อหาสำหรับซอฟต์แวร์แอพลิเคชั่น (Digital Content Design
    and Development)

-   การทดสอบและวัดผลระบบงานซอฟต์แวร์แอพลิเคชั่น (Software Application System
    Testing and Benchmarking)

-   การติดตั้งและเผยแพร่งานระบบงานซอฟต์แวร์แอพลิเคชั่น (Software Application
    System Installation, Configuration, and Deployment)

-   การแปลงและนำข้อมูลเข้าสู่ระบบ (Data Entry and Migration)

-   การจัดฝึกอบรมวิธีการใช้งานและวิธีการดูแลระบบงานซอฟต์แวร์แอพลิเคชั่น (Software
    Application System Usage and Administration Training)

-   การบริหารกระบวนการปรับเปลี่ยนและแก้ไขรูปแบบระบบงานซอฟต์แวร์แอพลิเคชั่น
    (Software Application System Change Management)

-   การบำรุงรักษาระบบงานซอฟต์แวร์แอพลิเคชั่น (Software Application Maintenance)

-   การปลดระวางระบบงานซอฟต์แวร์แอพลิเคชั่น (Software Application Retirement)

  2. ซอฟต์แวร์สำเร็จรูป (Commercial-Off-The-Shelf Software)

  ซอฟต์แวร์แอพลิเคชั่นที่ผู้ประกอบการทางธุรกิจสามารถนำไปใช้เพื่อก่อให้เกิดประโยชน์ทั้งทางตรงและทางอ้อมในการดำเนินธุรกิจ
  เช่น ใช้เพื่อเพิ่มประสิทธิภาพในการดำเนินงาน ใช้เพื่อสร้างศักยภาพทางการแข่งขัน
  ใช้เพื่อการประชาสัมพันธ์เสริมสร้างภาพลักษณ์ที่ดีขององค์กร ใช้เพื่อการพัฒนาบุคลากร
  ใช้เพื่อการตรวจสอบ ใช้เพื่ออำนวยความสะดวกในการทำธุรกรรม
  หรือใช้เพื่อลดต้นทุนในด้านต่าง ๆ เป็นต้น

  โดยสามารถแบ่งออกได้เป็นสามประเภท ได้แก่ Front-Office Application,
  Back-Office Application, และ Integration Software

  3. ซอฟต์แวร์และงาน Digital Content เพื่อสนับสนุนการศึกษา (Software & Digital
  Contents for E-Learning)

  ให้บริการพัฒนาระบบงานซึ่งประกอบไปด้วยส่วนที่เป็นซอฟต์แวร์แอพลิเคชั่นและส่วนที่เป็น
  Digital Content อ้างอิงตามข้อกำหนดของ SCORM
  ทำให้สามารถแลกเปลี่ยนข้อมูลและทำงานร่วมกันกับระบบ E-Learning อื่น ๆ
  ตามมาตรฐานสากลได้เป็นอย่างดี

  ส่วนที่เป็นซอฟต์แวร์แอพลิเคชั่นทำหน้าที่นำเสนอเนื้อหาสื่อการสอน จัดการ
  และติดตามผลการเรียนของผู้เรียน (Learning Management System)
  เป็นเครื่องมือช่วยให้ผู้เรียนและผู้สอนสามารถมีปฏิสัมพันธ์และประกอบกิจกรรมร่วมกัน
  (Communication Tools) เป็นเครื่องมือช่วยในการผลิต และจัดการสื่อการสอน (Content
  Management System) รวมทั้งเป็นเครื่องมือช่วยในการจัดการคลังข้อสอบ (Test Bank)
  และการจัดสอบ (Test Engine)

  ส่วนที่เป็น Digital Content เป็นการพัฒนาสื่อการสอนอิเล็กทรอนิกส์ในลักษณะสื่อประสม
  ประกอบด้วย บทความ รูปภาพ เสียง ภาพเคลื่อนไหว แอนนิเมชั่น และคอมพิวเตอร์กราฟฟิค

  4. บริการความชำนาญเฉพาะทาง ด้านซอฟต์แวร์ (Software Professional Services)

  บริการให้คำปรึกษาเฉพาะทาง ที่เกี่ยวข้องกับการพิจารณาตัดสินใจเลือกใช้เทคโนโลยีซอฟต์แวร์
  การพัฒนาซอฟต์แวร์ และการใช้งานซอฟต์แวร์ ตลอดจนจัดส่งผู้เชี่ยวชาญเฉพาะทาง
  ด้านซอฟต์แวร์ เพื่อเข้าร่วมปฏิบัติงาน จัดฝึกอบรม และดูแลบำรุงรักษาระบบงาน ณ
  สถานที่ทำงาน ตามขอบเขตงาน และระยะเวลาที่ลูกค้ากำหนด

  บริการความชำนาญเฉพาะทาง ด้านซอฟต์แวร์นี้
  ครอบคลุมความชำนาญเฉพาะทางในทุกกระบวนการที่เกี่ยวข้องกับการใช้งานซอฟต์แวร์แอพลิเคชั่น
  ตั้งแต่ขั้นตอนการประเมินเพื่อตัดสินใจ ขั้นตอนการออกแบบและพัฒนา
  ไปจนถึงขั้นตอนการบำรุงรักษาระบบ

  ข) ตลาดและภาวะการแข่งขัน

กลุ่มลูกค้าเป้าหมาย

  หน่วยงานราชการ หน่วยงานรัฐวิสาหกิจ หน่วยงานเอกชนขนาดใหญ่
  และหน่วยงานเอกชนขนาดย่อม ที่มีความต้องการระบบงานซอฟต์แวร์แอพลิเคชั่น
  เพื่อประโยชน์ดังต่อไปนี้

-   ใช้เป็นเครื่องมือหลักในการประกอบธุรกิจหรือให้บริการ

-   ใช้เป็นเครื่องมือช่วยเสริมสร้างศักยภาพทางการแข่งขันทางธุรกิจ

-   ใช้เป็นเครื่องมือช่วยในการดำเนินงานธุรกิจประจำวัน

-   ใช้เป็นเครื่องมือช่วยประกอบการตัดสินใจทางธุรกิจ

-   ใช้เป็นเครื่องมือช่วยลดต้นทุนทางธุรกิจ

-   ใช้เป็นเครื่องมือช่วยลดความเสี่ยงทางธุรกิจ

-   ใช้เป็นเครื่องมือช่วยในการตรวจสอบทางธุรกิจ

-   ใช้เป็นเครื่องมือช่วยในด้านการเรียนการสอน การฝึกอบรม

-   ใช้เป็นเครื่องมือช่วยในด้านการเตรียมข้อสอบและจัดการสอบ

  รวมทั้งองค์กรที่มีหน่วยงานพัฒนาซอฟต์แวร์แอพลิเคชั่นของตนเองอยู่แล้ว
  แต่ยังขาดความรู้ความชำนาญเฉพาะด้าน ขาดความพร้อมในการดูแลบำรุงรักษาระบบที่มีอยู่
  หรือมีความต้องการคำปรึกษาด้านเทคโนโลยีซอฟต์แวร์ต่าง ๆ

สภาพการแข่งขันในอุตสาหกรรม

1.  บริษัทประเภท Software House ขนาดกลาง มีจำนวนมาก
    แต่ที่มีขนาดและศักยภาพใกล้เคียงกัน
    เป็นคู่แข่งโดยตรงในด้านการบริการพัฒนาระบบงานซอฟต์แวร์แอพลิเคชั่นแบบเบ็ดเสร็จครบวงจร
    (Turn-Key Software Application System Development)
    สำหรับหน่วยงานรัฐวิสาหกิจ หน่วยงานเอกชนขนาดใหญ่ และหน่วยงานเอกชนขนาดย่อม
    การแข่งขันอยู่ในรูปแบบความเชื่อถือด้านการควบคุมคุณภาพ ความสำเร็จในการส่งมอบงาน
    และราคาที่สมเหตุสมผล ความได้เปรียบของบริษัท สมาร์ทเทอร์แวร์ จำกัด
    อยู่ที่ความสามารถในการส่งมอบงานที่มีคุณภาพได้อย่างตรงต่อเวลาเป็นจำนวนมาก
    ภายใต้โครงการต่าง ๆ ที่บริษัทในเครือรับดำเนินงานมาในอดีต
    ตลอดจนความสามารถในการบริหารต้นทุนการผลิตได้อย่างมีประสิทธิภาพ

2.  บริษัทเจ้าของผลิตภัณฑ์ซอฟต์แวร์สำเร็จรูป (Commercial-Off-The-Shelf Software)
    ภายในประเทศซึ่งมีชื่อเสียงเป็นที่รู้จักในภาคอุตสาหกรรมที่ตนให้บริการอยู่ มาเป็นเวลานาน
    นับเป็นอุปสรรค์ในการเข้าถึงตลาด นั้น ๆ ทั้งในด้านชื่อเสียงและในด้านราคา บริษัท
    สมาร์ทเทอร์แวร์ จำกัด ไม่มีนโยบายที่จะพยายามเข้าแข่งขันในตลาดดังกล่าว
    แต่จะใช้ประสบการณ์ที่ได้จากงานด้านการบริการพัฒนาระบบงานซอฟต์แวร์แอพลิเคชั่นแบบเบ็ดเสร็จครบวงจร
    เพื่อเปิดตลาดซอฟต์แวร์สำเร็จรูปในภาคอุตสาหกรรมอื่น ๆ ขึ้นทดแทน

3.  สำหรับตลาดซอฟต์แวร์และงาน Digital Content เพื่อสนับสนุนการศึกษา (Software &
    Digital Contents for E-Learning) นั้น
    ปัจจุบันยังมีจำนวนผู้ประกอบการอยู่เป็นจำนวนไม่มากเมื่อเทียบกับระดับความต้องการของตลาด
    จึงจัดได้ว่ายังมีสภาพการแข่งขันที่ไม่สูงมากนัก

4.  สำหรับบริการความชำนาญเฉพาะทาง ด้านซอฟต์แวร์ (Software Professional
    Services) นั้น ปัจจุบันมีผู้ให้บริการในลักษณะนี้อยู่น้อยมาก
    ที่เป็นที่รู้จักในตลาดจึงมักเป็นบริษัทต่างชาติซึ่งมีโครงสร้างต้นทุนที่สูงมากจัดได้ว่ามีสภาพการแข่งขันที่ค่อนข้างต่ำ

  กลยุทธ์การแข่งขัน

  1. การสร้างความเชื่อมั่นในด้านคุณภาพ

  บริษัท สมาร์ทเทอร์แวร์ จำกัด
  มีบุคลากรที่มีความรู้ความชำนาญและประสบการณ์ด้านมาตรฐานสากลที่เกี่ยวข้องกับการพัฒนาซอฟต์แวร์เป็นจำนวนมาก
  ปัจจุบันกำลังอยู่ระหว่างดำเนินการเพื่อขอรับรองตามข้อกำหนด CMMI
  อีกทั้งยังมีแผนในการขอรับรองคุณภาพตามมาตรฐานสากลอื่น ๆ อีกอย่างต่อเนื่อง เช่น ISO
  27001, ISO 20000, และ Six Sigma เป็นต้น

  2. การร่วมดำเนินธุรกิจในลักษณะ Clustering และ Partnership

  บริษัท สมาร์ทเทอร์แวร์ จำกัด
  มีนโยบายในการร่วมดำเนินธุรกิจแบบเกื้อกูลกับบริษัทที่มีศักยภาพและผลงานที่ดี เป็นการลดคู่แข่ง
  เพิ่มพันธมิตร เพื่อเป็นการเสริมสร้างศักยภาพทางการแข่งขันและเพิ่มโอกาสทางธุรกิจ โดยมี
  Partnership ในรูปแบบต่าง ๆ เช่น Offshore Partner, Standard & Best
  Practice Partner, และ Technology Partner เป็นต้น

  3. การเป็นผู้นำในตลาดเทคโนโลยีเฉพาะทาง

  บริษัท สมาร์ทเทอร์แวร์ จำกัด มีนโยบายในการร่วมมือกับบริษัทต่างชาติในการร่วมลงทุน
  ในการทำตลาด และในการถ่ายทอดเทคโนโลยี เพื่อเป็นผู้นำในตลาดเทคโนโลยีเฉพาะทาง
  ด้านซอฟต์แวร์

ค) การจัดหาผลิตภัณฑ์หรือบริการ

  ทรัพยากรที่สำคัญที่สุดในอุตสาหกรรมซอฟต์แวร์คือบุคลากร บริษัท สมาร์ทเทอร์แวร์ จำกัด
  ให้ความสำคัญเป็นพิเศษในการบริหารจัดการให้บุคลากรมีความรู้ความสามารถ
  มีความชำนาญเฉพาะทาง มีพัฒนาการอย่างต่อเนื่อง มีความยืดหยุ่นสูง มีคุณธรรม
  และมีใจรักองค์กร นอกเหนือจากการจัดให้มีการถ่ายทอดเทคโนโลยีจากต่างประเทศ
  การจัดการองค์ความรู้ภายในองค์กร (Knowledge Management)
  และการใช้เครื่องมือช่วยในการพัฒนาซอฟต์แวร์ (Software Development Tools)
  ที่มีประสิทธิภาพ

  3.5 สายธุรกิจ IP Business

ธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP (Internet
Protocol) Network
ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง

3.5.1 บริษัท สามารถอินโฟเนต จำกัด

บริษัทให้บริการสารสนเทศและการสื่อสารผ่านระบบโครงข่ายอินเทอร์เน็ตซึ่งมีการให้บริการใน 2
ลักษณะ โดยเป็นผู้ให้บริการอินเทอร์เน็ต (Internet Service Provider - ISP)
และผู้ให้บริการสื่อสารผ่านเครือข่ายอินเทอร์เน็ต (Internet Telephony Service
Provider - ITSP) แก่ลูกค้าทั่วไปทั้งประเภทบุคคลรายย่อย ธุรกิจขนาดกลางและขนาดย่อม
(SME) และองค์กรขนาดใหญ่ สำหรับบริการอินเทอร์เน็ตนั้น
บริษัทให้บริการอินเทอร์เน็ตอย่างครบวงจร ตั้งแต่การออกแบบ ติดตั้งระบบ
และให้บริการข้อมูลอื่นที่เกี่ยวข้องกับอินเทอร์เน็ตในชื่อบริการ สามารถคอนเนค (SAMART
Connect) และในส่วนของ ITSP นั้นเน้นให้บริการสื่อสารด้วยเสียงบนเครือข่ายอินเทอร์เน็ต
(Voice over IP) ภายใต้ชื่อของ Samart WIP (World Internet Phone)

ก) ลักษณะผลิตภัณฑ์หรือบริการ

1.  การให้บริการอินเทอร์เน็ต (ISP)

สำหรับบริการอินเทอร์เน็ต (ISP)
นั้นเป็นการให้บริการอินเทอร์เน็ตคุณภาพสูงที่มีให้เลือกหลากหลายรูปแบบตามความเหมาะสมกับสภาพการใช้งาน
และ ครบวงจร แก่กลุ่มลูกค้าประเภทบุคคลรายย่อย
ที่สามารถเชื่อมต่อจากคอมพิวเตอร์ส่วนตัวผ่านโครงข่ายโทรศัพท์พื้นฐาน และลูกค้าประเภทองค์กร /
ธุรกิจ ตามความต้องการ ประกอบด้วย แบบเชื่อมต่อผ่านโมเด็ม (Dial-up)
อินเทอร์เน็ตความเร็วสูง (Broadband – ISDN, ADSL, SDSL, MPLS) และคู่สายเช่า
(Leased Line) รวมไปถึงบริการรับฝากข้อมูลและเครื่องแม่ข่าย (Hosting Service)
โดยมีหน่วยงานลูกค้าสัมพันธ์คอยดูแลให้ความช่วยเหลือและแก้ไขปัญหาลูกค้าตลอด 24 ชั่วโมง

นอกจากนี้ยังมีบริการเสริม (Value Added Services) ของบริการอินเทอร์เน็ตเช่น
Anti-Virus, Anti Spam Mail, Web and Mail Hosting และ URL Filtering
รวมไปถึงบริการด้าน Internet Telephony เช่น VoIP, Video Phone
ที่สามารถใช้งานบนเครือข่ายอินเทอร์เน็ตที่มีอยู่ได้ทันทีอีกด้วย

2.  การให้บริการสื่อสารผ่านเครือข่ายอินเตอร์เน็ต (ITSP)

เป็นการให้บริการสื่อสารผ่านอินเทอร์เน็ตแทนการใช้โครงสร้างโทรศัพท์พื้นฐานแบบดั้งเดิม
โดยบริษัทมีเป้าหมายที่จะเป็นผู้ให้บริการ Internet Telephony ซึ่งครอบคลุมการบริการสื่อสาร
4 กลุ่ม ได้แก่ ข้อมูล (Data) เสียง (Voice - VoIP) วิดีโอ (Video Phony)
และMobility (Voice Telephony & Video Phony on GSM, GPRS, Wi-Fi, และอื่นๆ)

ในปัจจุบันบริษัทมีสินค้าและบริการภายใต้ชื่อของ Samart WIP เริ่มจากกลุ่ม Voice
ซึ่งเป็นการให้บริการโทรศัพท์ผ่านอินเตอร์เน็ต ด้วยคุณภาพเสียงที่เทียบเท่าโครงข่ายโทรศัพท์พื้นฐาน
แต่มีค่าบริการที่ประหยัด โดยเฉพาะการโทรระหว่างประเทศจะประหยัดได้มากกว่า 50%
และการโทรภายในเครือข่าย Samart WIP ด้วยกันเองระหว่างสาขาต่างๆ
ภายในประเทศที่ไม่ต้องเสียค่าโทรศัพท์ รวมทั้งยังมีระบบจัดการบัญชี
และคำนวณค่าใช้จ่ายให้ลูกค้าสามารถตรวจสอบข้อมูลรายละเอียดการโทร ประวัติการโทร
และข้อมูลต่างๆ ผ่านทางเว็บไซต์ได้ทันที

สินค้าและบริการ Samart WIP นี้แบ่งออกเป็น 2 ประเภท ได้แก่
บริการสำหรับลูกค้าบุคคลรายย่อย และ บริการสำหรับลูกค้าองค์กร

1.  บุคคลรายย่อย

  สำหรับบริการสำหรับลูกค้าบุคคลรายย่อยนั้น
  บริษัทออกแบบบริการโทรศัพท์ผ่านอินเทอร์เน็ตอย่างง่าย ๆ เพื่อความสะดวกในการใช้
  โดยบริการมุ่งเน้นลดต้นทุนค่าใช้จ่ายโทรศัพท์สำหรับผู้ใช้บริการ
  ทำให้การติดต่อนั้นมีความสะดวกและคล่องตัวมากยิ่งขึ้น
  สินค้าสำหรับลูกค้าประเภทบุคคลรายย่อยได้แก่

-   WIP Card เป็นบริการโทรศัพท์ผ่านระบบ Samart WIP
    โดยใช้รหัสจากบัตรโทรศัพท์ซึ่งลูกค้าสามารถโทรออกจากเครื่องโทรศัพท์พื้นฐานหรือมือถือทุกระบบ

-   WIP Phone เป็นบริการโทรศัพท์ผ่านเครื่องโทรศัพท์ที่รองรับระบบ VoIP
    หรือเครื่องโทรศัพท์ธรรมดาที่มีอยู่ซึ่งเชื่อมต่อกับอุปกรณ์แปลงสัญญาณเข้ากับระบบ VoIP

    1.  ลูกค้าองค์กร

  สำหรับบริการสำหรับลูกค้าองค์กร ทั้ง SME องค์กรขนาดใหญ่ และหน่วยงานรัฐ
  บริษัทรับออกแบบและติดตั้ง ระบบโทรศัพท์ให้กับองค์กรต่างๆ เพื่อความสะดวก
  และยังช่วยลดต้นทุนให้แก่องค์กร สำหรับการโทรศัพท์ระหว่างประเทศ
  และการโทรศัพท์ระหว่างสาขา ประกอบด้วย

-   WIP Card เป็นบริการโทรศัพท์ผ่านระบบ Samart WIP
    โดยใช้รหัสจากบัตรโทรศัพท์ซึ่งลูกค้าสามารถโทรออกจากเครื่องโทรศัพท์พื้นฐานหรือมือถือทุกระบบ
    พร้อมทั้งฟังก์ชั่นการทำงานและบริการเสริมต่างๆ เช่น Corporate Mobile Solutions,
    e-PIN, Calling SIM, Callback, Call Forwarding, Call Re-Originating,
    และ Call Termination เป็นต้น

-   WIP Phone เป็นบริการโทรศัพท์ผ่านเครื่องโทรศัพท์ที่รองรับระบบ VoIP
    หรือเครื่องโทรศัพท์ธรรมดาที่มีอยู่ซึ่งเชื่อมต่อกับอุปกรณ์แปลงสัญญาณเข้ากับระบบ VoIP

-   บริการโทรศัพท์ระบบ VoIP ผ่านตู้สาขาภายในองค์กร ทั้งตู้สาขาแบบเดิม และตู้สาขาระบบ
    IP

-   บริการเชื่อมโยงตู้สาขาระหว่างสำนักงานต่างๆ โดยเครือข่าย IP
    เสมือนเป็นเลขหมายภายในระบบเดียวกัน

-   บริการเชื่อมโยงระบบโทรศัพท์ระบบเดิมเข้ากับระบบ VoIP ที่จะติดตั้งใหม่

    1.  บริการอื่นๆ นอกจากบริการใน 2 กลุ่มหลักๆ ดังกล่าวแล้ว ยังมีบริการอื่นๆ
        และบริการเสริมดังนี้คือ

-   Follow Me – บริการโอนสายเรียกเข้าไปยังหมายเลขปลายทางที่ต้องการ
    ทั้งในและต่างประเทศ

-   Central Wallet, Corporate Account และ WIP-PIN sharing เป็นต้น

-   Video Phone – P2P Video Phone / Remote monitoring

-   Call Conference Room

-   Fax2email

  การเชื่อมต่อกับบริการสอบถามข้อมูลต่างๆ จาก BUG 1113 และ BUG 1900

ข) ตลาดและภาวะการแข่งขัน

1.  ตลาดของบริการอินเทอร์เน็ต (ISP)

    1.  ภาวะการแข่งขันในตลาด

  จากสภาพที่ความต้องการใช้งานอินเทอร์เน็ตมีสูงขึ้น
  ในขณะที่มีผู้ให้บริการเพิ่มขึ้นและมีการแข่งขันสูง ทำให้ราคาของบริการอินเทอร์เน็ตลดลง
  โดยที่ผู้ให้บริการต่างเน้นในการแข่งขันในเรื่องของ ราคา บริการเสริม (Value Added
  Services) คุณภาพของบริการ และคุณภาพการให้บริการลูกค้า
  และมีผู้ให้บริการหลายรายได้หันไปให้ความสนใจในเรื่องของการให้บริการคอนเทนต์
  (Content) และบริการสื่อสารด้วยเสียงผ่านเครือข่าย (Voice Over IP - VoIP)

  นอกจากนี้เทคโนโลยีใหม่ๆ ที่เข้ามาสู่ตลาดก็ทำให้ลูกค้าธุรกิจขนาดกลางและขนาดย่อม
  มีแนวโน้มที่จะลดการใช้งาน Leased Line ลง โดยเปลี่ยนมาใช้ MPLS ซึ่งมีลักษณะคล้าย
  Leased Line
  แต่มีค่าบริการต่ำกว่าในขณะที่มีคุณภาพใกล้เคียงกันและยังสามารถใช้อุปกรณ์ที่มีอยู่เดิมได้
  รวมไปถึงแนวโน้มการใช้งาน ADSL ที่ลดลงโดยลูกค้าได้หันไปใช้ G.SHDSL
  ซึ่งมีราคาค่าบริการต่ำกว่าและมีความเสถียรมากขึ้น

  ในส่วนของบริษัทเองได้วางตำแหน่งทางการตลาดในด้านคุณภาพ
  โดยเน้นทิศทางไปในการให้บริการที่มีคุณภาพสูงขึ้นโดยยังคงรักษาการความสามารถในการแข่งขันด้านราคา

2.  ศักยภาพในการแข่งขัน

    1.  ด้านคุณภาพของบริการ

  นอกจากศักยภาพในการแข่งขันด้านราคาแล้ว
  ในด้านบริการบริษัทก็ได้จัดให้มีเส้นทางการเชื่อมต่อเครือข่ายอินเทอร์เน็ตระหว่างประเทศด้วยเครือข่ายใยแก้วนำแสงความเร็วเกือบ
  200 Mbps ผ่านเครือข่ายของผู้ให้บริการเครือข่ายอินเทอร์เน็ตระหว่างประเทศรวมสองเส้นทาง
  และมีเส้นทางตรงออกต่างประเทศโดยไม่ผ่านผู้ให้บริการเครือข่ายอินเทอร์เน็ตระหว่างประเทศอีกหนึ่งเส้นทาง
  พร้อมทั้งยังมีเครือข่ายสำรองความเร็วเท่ากับเส้นทางหลักไว้อีกหนึ่งเส้นทาง
  เพื่อใช้ในกรณีที่วงจรหลักขัดข้อง
  นอกจากนี้บริษัทยังมีมาตรการขยายขนาดการเชื่อมต่อเครือข่ายอินเทอร์เน็ตระหว่างประเทศดังกล่าว
  เพิ่มขึ้นอีกเมื่อช่องทางเชื่อมต่อที่มีอยู่มีอัตราการใช้งานถึง 75%

  สำหรับการเชื่อมต่อเครือข่ายอินเทอร์เน็ตระหว่างผู้ให้บริการภายในประเทศนั้น
  บริษัทเชื่อมต่อผ่านศูนย์กลางแลกเปลี่ยนข้อมูลภายในประเทศ (National Internet
  Exchange) ผ่านเครือข่ายใยแก้วนำแสง ความเร็วประมาณ 5 Gbps และยังมีเส้นทางสำรอง
  อีกหนึ่งเส้นทางเช่นเดียวกับเส้นทางการเชื่อมต่อเครือข่ายอินเทอร์เน็ตระหว่างประเทศ

  ในด้านการบริหารเพื่อให้เกิดประสิทธิภาพนั้น บริษัทมีการทำ Load Balancing ของ Traffic
  รวมทั้งการแยกข้อมูลที่วิ่งผ่านอุปกรณ์ต่อเชื่อมระบบเครือข่ายของเครือข่ายภายในประเทศและต่างประเทศออกจากกัน
  เพื่อให้สามารถจัดเส้นทางและความเร็วได้เหมาะสมกับปริมาณการใช้งานและจุดหมายปลายทาง

  นอกจากนี้บริษัทยังเพิ่มความมั่นใจให้กับลูกค้าด้วยบริการป้องกันการสูญหายของข้อมูล
  เช่นระบบสำรองข้อมูลสำหรับอีเมล์ของลูกค้าไม่น้อยกว่า 7 วัน
  และการจัดให้มีระบบและอุปกรณ์อย่างน้อย 2 ชุด สำหรับอุปกรณ์เครือข่ายภายใน เครื่องแม่ข่าย
  (Server) อุปกรณ์เครือข่ายต่างๆ
  รวมไปถึงระบบไฟฟ้าสำรองและเครื่องกำเนิดไฟฟ้าที่รองรับการทำงานตลอด 24 ชั่วโมง
  เพื่อให้สามารถทำงานทดแทนกันได้ทันทีหากอุปกรณ์ใดๆ เกิดการขัดข้อง

2.  ด้านบริการหลังการขาย

  บริษัทมีการรับประกันการใช้งาน (Service level Agreement - SLA) ที่ 90-99%
  (ขึ้นอยู่กับชนิดของวงจรสื่อสัญญาณ) โดยมีการระบบตรวจสอบเครือข่าย (Network System
  Monitoring Tools) เพื่อตรวจสอบสถานะการเชื่อมต่อ
  และประสานงานร่วมกับผู้ให้บริการระบบเครือข่ายภายในประเทศและต่างประเทศ
  เพื่อดำเนินการแก้ไขเมื่อเกิดปัญหาการเชื่อมต่อระบบเครือข่ายขัดข้อง
  และมีระบบแจ้งเหตุขัดข้องผ่าน SMS ในกรณีที่ระบบเกิดความผิดปกติ
  ไปยังผู้ดูแลระบบที่พร้อมดำเนินการแก้ไขปัญหาทันที โดยมีทีมวิศวกรพร้อมบริการให้คำปรึกษา
  แก้ไขปัญหา และแนะนำแนวทางการป้องกันปัญหาตลอด 24 ชั่วโมง
  โดยมีดำเนินการที่รวดเร็วพร้อมรับประกันเวลาดำเนินการให้บริการ
  และแจ้งผลการดำเนินการภายใน 1 ชั่วโมง
  นอกจากนี้ลูกค้ายังสามารถตรวจสอบการใช้งานด้วยตนเองผ่านทางเว็บไซต์ได้
  ซึ่งจะมีมีรายงานการใช้งานที่สามารถแสดงผลได้ทั้งแบบ รายชั่วโมง รายวัน รายเดือน
  และรายปี

2.  ตลาดของบริการสื่อสารผ่านเครือข่ายอินเทอร์เน็ต (ITSP)

  เป็นที่คาดกันว่าตลาดของการสื่อสารแบบ VoIP ในประเทศไทยเป็นตลาดที่มีมูลค่าสูง
  ทำให้มีการแข่งขันสูง และในปัจจุบันก็มีผู้ให้บริการแข่งขันกันในตลาดมากมายหลายราย
  ทั้งนี้สามารถจำแนกตลาดของ VoIP ตามลักษณะการใช้งานได้ 3 แบบ ได้แก่

1.  บริการโทรศัพท์ระหว่างประเทศ ผ่าน International Gateway
    แบบที่หมุนเพียงเลขหมายนำหน้า เช่น 008 หรือ 009
    โดยตรงแล้วตามด้วยเลขหมายปลายทาง ซึ่งนับเป็นสัดส่วนถึง 90% ของตลาด VoIP
    ในประเทศทั้งนี้ผู้ให้บริการหลัก ในแบบนี้ได้แก่ บมจ.กสท โทรคมนาคม และ บมจ.ทีโอที
    และยังมีผู้ให้บริการรายใหม่ๆ เกิดขึ้นอีกหลายราย ได้แก่ บมจ.แอดวานซ์ อินโฟร์ เซอร์วิส
    บมจ.ทรู คอร์ปอเรชั่น บมจ.โทเทิ่ล แอ็คเซ็ส คอมมูนิเคชั่น และ บมจ.ทีทีแอนด์ที

2.  บริการโทรศัพท์แบบที่ใช้งานด้วยบัตรโทรศัพท์หรือการหมุนผ่านเครื่องตอบรับอัตโนมัติ
    ที่มีสัดส่วนประมาณ 7% ของตลาด VoIP ในประเทศ ซึ่งมีผู้ให้บริการหลัก ได้แก่ บมจ.กสท
    โทรคมนาคม บริการถูกดี ของบริษัท จัสมิน อินเทอร์เนต จำกัด Call Café ของ
    บมจ.ทีทีแอนด์ที และอีกหลายราย ซึ่งบริการของ Samart WIP ก็ถูกจำแนกอยู่ในตลาดนี้ด้วย

3.  บริการโทรศัพท์แบบที่โทรจากเครื่องคอมพิวเตอร์หรือเครื่องโทรศัพท์ระบบ IP
    ไปยังโทรศัพท์ธรรมดา ได้แก่ การใช้ ATA Box, IP Phone, Soft Phone,
    และตู้สาขาแบบ IP มีสัดส่วนของตลาดประมาณ 3% ซึ่งผู้ให้บริการในตลาดได้แก่ NetTalk
    ของ บมจ.ทรู คอร์ปอเรชั่น บริการเมาท์มัน ของบริษัท จัสมิน อินเทอร์เนต จำกัด Call
    Café ของ บมจ.ทีทีแอนด์ที CAT2Call ของ บมจ.กสท โทรคมนาคม และอื่นๆ ซึ่งรวมไปถึง
    Samart WIP

2)  การจัดหาผลิตภัณฑ์หรือบริการ

1.  ผลิตภัณฑ์หรือบริการของบริการอินเทอร์เน็ต (ISP)

  บริการอินเทอร์เน็ตคุณภาพสูงแบบเชื่อมต่อผ่านโมเด็ม (Dial-up) อินเทอร์เน็ตความเร็วสูง
  (Broadband – ISDN, ADSL, SDSL, MPLS) และคู่สายเช่า (Leased Line)
  จากพันธมิตร เช่น CAT, TOT, TRUE, TT&T, UIH, ADC และ Symphony

2.  ผลิตภัณฑ์หรือบริการของบริการสื่อสารผ่านเครือข่ายอินเทอร์เน็ต (ITSP)

  เป็นการให้บริการโทรศัพท์ผ่านเครือข่ายอินเทอร์เน็ต โดยใช้ระบบ Softswitch
  ของบริษัทเองและจัดหาอุปกรณ์ประกอบเช่น เครื่องโทรศัพท์
  เครื่องแปลงสัญญาณโทรศัพท์ให้เป็นระบบ IP และอุปกรณ์ตู้สาขา จากพันธมิตรต่างๆ เช่น
  Cisco, Welltech, Grandstream, Zyxel, Forth เป็นต้น